text:
5. གནས་ཚུལ་བརླག་དོར་ཤོར་བ་ཁག་བསྐྱར་གསོ་བྱེད་སྟངས་སྐོར།
Table of Contents...Loading Table of Contents...
བརྡ་འཕྲིན་གྱི་གནས་ཚུལ་གསོག་འཇོག་དང་འཕོ་འགྱུར་བྱེད་ཡག་གི་ཐབས་ལམ་གསར་པ་རེ་རེ་ཐོན་པ་དང་སྦྲགས་དེ་ཚོས་ཐབས་ཚུལ་གསར་པ་རེ་ངོ་སྤྲོད་བྱེད་ཀྱི་ཡོད། དེ་ཡང་གླེང་གཞིའི་ནང་ཡོད་པའི་གནས་ཚུལ་ཁག་བརླག་དོར་དང་མིས་འཁྱེར་བ། ཡང་ན་གཏོར་བཤིག་བཏང་བ་སོགས་ཀྱི་དོན་རྐྱེན་དེ་འདྲ་ཡོང་གི་ཡོད། དེ་ཡང་སོ་སོས་ལོ་གཅིག་ལྷག་དཀའ་ལས་བརྒྱབ་པའི་ལས་ཀ་ཁག་སྐད་ཅིག་ཅིག་ལ་རྐུན་མ་ཤོར་བའམ་ཡང་ན་གློག་ཀླད་ཀྱི་མཁྲེགས་ཆས་ཁག་ལ་དོ་སྣང་མ་སྤྲད་པ། བརྡ་འཕྲིན་གྱི་གསོག་འཇོག་མ་ལག་ཁག་ཆག་སྐྱོན་ཤོར་སླ་བར་བརྟེན་གནས་ཚུལ་དེ་ཚོ་དེ་མ་ཐག་མེད་པ་ཆགས་འགྲོ་གི་ཡོད། གློག་ཀླད་ཆེད་ལས་པ་ཚོས་དུས་རྒྱུན་བཤད་ཡག་ཅིག་ལ་གལ་སྲིད་མ་འོངས་པར་ཁྱེད་རང་གི་ཡིག་ཆ་ཁག་བརླག་པ་ཡིན་ན་ཟེར་བ་དེ་ལས་ག་དུས་བརླག་དོར་བྱུང་སོང་ཞེས་པ་འདི་གལ་འགངས་ཆེ་བ་འཛིན་དགོས་པར་ངོས་འཛིན་བྱེད་ཀྱི་ཡོད། དེར་བརྟེན། དུས་ཐོག་ཏུ་ཁྱེད་རང་གི་ཡིག་ཆ་ཁག་བསྐྱར་ལེན་དང་གསོག་འཇོག་བྱེད་རྒྱུ་ནི་ཧ་ཅང་གི་གལ་ཆེན་པོ་ཡིན། ཡིག་ཆ་གསོག་འཇོག་བྱེད་ཡག་གི་ལམ་ལུགས་དེ་ཁྱེད་རང་གི་སེམས་ནང་འཆར་བ་ནས་བཟུང་། ཉིན་དེར་ཁྱེད་ཀྱི་དེའི་ཐོག་འཇུག་ཐབས་བྱེད་རྒྱུའི་ཐབས་ཤེས་བྱེད་ཀྱི་རེད།
ཡིག་ཆ་བསྐྱར་ལེན་གྱི་བྱ་ཐབས་ལ་གོ་རིམ་སྒྲིག་པ་དང་རྩིས་རྒྱག་དགོས་པ་སོགས་གཞི་རྩའི་ཆ་རྐྱེན་མང་པོ་ཞིག་དགོས་དུས་བལྟས་པ་ཙམ་ལས་དཀའ་ལས་ཁག་པ་ཡོད། གལ་ཆེའི་འཆར་འགོད་བྱེད་སྟངས་ལ་དཀའ་ངལ་མང་པོ་ཞེ་པོ་ཞིག་བརྒྱུད་དགོས། དེ་ཡང་ཡིག་ཆ་ངོ་མ་གསོག་འཇོག་བྱེད་དགོས་པ་མ་ཟད་བསྐྱར་ལེན་བྱེད་ས་འདྲ་མིན་སྣ་ཚོགས་དགོས་ཀྱི་ཡོད་ལ་དེ་དག་གལ་ཆེན་ཐོག་གསང་ཉར་བྱེད་དགོས། སྟབས་བདེའི་ཡིག་ཆ་འཕོ་ལེན་བྱེད་ཡག་གི་མཁོ་ཆས་བརྒྱུད་མི་འདྲ་མིན་སྣ་ཚོགས་ལ་གནས་ཚུལ་དེ་ཚོ་རྒྱུད་སྤྲོད་དང་འབྲེལ་མཐུད་ཀྱིས་གདོང་ལེན་བྱེད་དགོས་པ་ཞིག་ཡིན། དེར་བརྟེན་སློབ་ཚན་འདི་བརྒྱུད་ཡིག་ཆ་བསྐྱར་ལེན་དང་བསྐྱར་གསོ་བྱེད་ཡག་ལ་བྱ་ཐབས་གཉིས་ངོ་སྤྲོད་བྱས་ཡོད། དེ་ཡང་། , Cobian Backup དང་Recuva་ཟེར་བ་འདི་གཉིས་ཡིན།
རྒྱབ་ལྗོངས་ཀྱི་གནས་ཚུལ།
ཨེ་ལི་ཎ། (Elena) ནི་ཨུ་རུ་སུའི་སྐད་ཡིག་བེད་སྤྱོད་གཏོང་སའི་རྒྱལ་ཁབ་ཞིག་ནང་ཁོར་ཡུག་སྲུང་སྐྱོབ་ཀྱི་ཕྱག་ལས་གནང་བཞིན་ཡོད། མོ་རང་གི་དྲ་རྒྱ་ཞིག་བཟོས་ཡོད། དེའི་ནང་མང་ཆེ་བ་ཁྲིམས་འགལ་ཐོག་ཤིང་ནགས་གཅོད་འབྲེག་དང་འབྲེལ་བ་ཡོད་པའི་བརྙན་པར་དང་གཟུགས་མཐོང་བརྙན་འཕྲིན། དེ་བཞིན་ས་ཁྲ་དང་སྒྲུང་གཏམ་འདྲ་མིན་སྣ་ཚོགས་འགྲེམ་སྤེལ་བྱས་ཡོད། མོ་རང་གི་ཡིག་ཆ་དང་བརྙན་པར་དེ་བཞིན་རང་བྱུང་ཁམས་ནང་ཡོང་བཞིན་པའི་ཤིང་ནགས་གཅོད་འབྲེག་གི་དོན་རྐྱེན་སོགས་ཕྱོགས་བསྡུས་བྱས་ཏེ་ལས་ཀ་བྱེད་སའི་ལས་ཁུངས་ཀྱི་གློག་ཀླད་ནང་འཇུག་སྣོན་བྱེད་ཀྱི་ཡོད། དེ་དང་འབྲེལ་བ་ཡོད་པའི་དྲ་རྒྱ་ཞིག་བཟོ་བཀོད་བྱེད་ཡག་ལ་གནས་ཚུལ་དེ་ཚོ་མེད་དུ་མི་རུང་བ་ཞིག་ཡིན་དུས། མོ་རང་གི་གློག་ཀླད་སྐྱོན་ཤོར་ཡང་དེ་ཚོ་མ་བརླག་པར་རང་ཉིད་ཀྱི་དྲ་རྒྱའི་ནང་བླུག་དགོས་དུས་གསོག་འཇོག་བྱེད་རྒྱུ་ནི་གལ་ཆེན་པོ་འཛིན་གྱི་ཡོད། མོ་རང་གི་ལས་རོགས་ཚོས་གློག་ཀླད་དེ་བེད་སྤྱོད་གཏོང་གི་ཡོད་དུས་གལ་ཆེའི་གནས་ཚུལ་དེ་ཚོ་མི་གཞན་གྱིས་མ་སུབ་པའི་སྔོན་གསོག་འཇོག་ཇི་ལྟར་བྱེད་དགོས་མིན་ཐད་ལ་བསམ་བློ་གཏོང་དགོས། མོ་རང་གི་ཚ་བོ་ཎཁོ་ལི་ལ་གློག་ཀླད་ནང་ཡོད་པའི་ཡིག་ཆ་ཁག་བསྐྱར་ལེན་ཇི་ལྟར་བྱེད་དགོས་མིན་ཐད་སྐད་ཆ་དྲིས་པ་རེད།
སློབ་ཚན་འདི་བརྒྱུད་ཁྱེད་ཀྱིས་གང་ཤེས་སམ།
- ཁྱེད་ཀྱི་གནས་ཚུལ་ཁག་ཇི་ལྟར་བསྐྱར་ལེན་བྱེད་ཡག་དང་གོ་སྒྲིམ་སྒྲིག་སྟངས་སྐོར།
- བསྐྱར་ལེན་བྱེད་ཡག་གི་ཡིག་ཆ་ཁག་ག་པར་གསོག་འཇོག་བྱེད་དགོས་མིན།
- བསྐྱར་ལེན་གྱི་བྱ་ཐབས་ལ་དོ་དམ་ཇི་ལྟར་བྱེད་དགོས་མིན།
- འཚབ་འཚུབ་ངང་ནག་སུབ་ཤོར་བའི་ཡིག་ཆ་ཁག་ཇི་ལྟར་བསྐྱར་ལེན་བྱེད་དགོས་མིན།
ཁྱེད་ཀྱི་གནས་ཚུལ་ཤེས་རྟོགས་དང་གོ་རིམ་སྒྲིག་སྟངས།
གློག་ཀླད་ནང་ཡོད་པའི་གནས་ཚུལ་ཁག་མཉེན་ཆས་རྫུན་མའི་འགོག་རྐྱེན་དང་ཕྱིའི་རྐྱེན་ངན་མ་འཕྲད་པའི་ཆེད་ཁྱེད་རང་གིས་མེ་གྱང་དང་གསང་ཡིག་བཙན་པོ་བེད་སྤྱོད་བཏང་སྟེ་ཉེན་སྲུང་བྱེད་ཀྱི་ཡོད་ཀྱང་། དེ་ཚོ་ཁོ་ནས་གློག་ཀླད་བརྟན་སྲུང་བྱེད་ཐུབ་ཀྱི་མེད། གློག་ཀླད་ལ་རྐྱེན་མང་པོ་ཞེ་པོ་གཅིག་འཕྲད་ཀྱི་ཡོད་པ་ནི་དྲ་འབུའི་རྒོལ་འཛིང་དང་གློག་ཐག་ཆད་པ། གློག་གི་མེ་ཚག་ཤོར་བ། ཆུ་ཤོ་བ། རྐུན་མ་ཤོར་བ། གཞུང་བཞེས་བཏང་བ། ཁབ་ལེན་གྱིས་ནུས་པ་ཕྱིར་འཐེན་པ། གློག་ཀླད་ཀྱི་མ་ལག་གས་འཐོར་ཤོར་བ།མཁྲེགས་ཆས་ལ་དཀའ་ངལ་འཕྲད་པ་སོགས་བྱུང་གི་ཡོད། དེར་བརྟེན་གློག་ཀླད་ཀྱི་རྐྱེན་ངན་ཁག་ལ་གྲ་སྒྲིག་བྱེད་རྒྱུ་ནི་ཉེན་སྲུང་ལས་གལ་ཆེ་བ་ཡོད།
ཨེ་ལི་ཎ། (Elena) ངས་བསྐྱར་ལེན་བྱེད་ཡག་དེ་གལ་ཆེན་པོ་ངོས་འཛིན་བྱེད་ཀྱི་ཡོད། ཎེ་ཁོ་ལི། ཡིན་ནའང་མི་གཞན་པ་ཞིག་གིས་ང་ལ་རོགས་པ་བྱས་ནས་དེ་གློག་ཀླད་ནང་ནང་བཅུག་བྱེད་དགོས་དོན་མེད། ངས་བཤད་ཡག་བྱས་ན་ང་ལ་རྒྱུ་ཆ་དང་དུས་ཚོད་དེ་བཞིན་མཁས་པའི་རྩལ་ལག་དེ་འདྲ་སྟོན་རྒྱུ་གང་ཡང་མེད།
ན་ཁོ་ལི། (Nikolai) ཁྱེད་རང་འགྲིག་གི་རེད། བསྐྱར་ལེན་བྱེད་ཡག་གི་འཆར་གཞི་དེ་ལ་བསམ་བློ་ཞིབ་ཚགས་པོ་གཏོང་དགོས། ཡིན་ནའང་། དེར་དུས་ཚོད་དང་པད་ཤག་ཚང་མ་གཏོང་དགོས་དོན་མེད། གནས་ཚུལ་བརླག་དོར་ཤོར་བ་དང་བསྡུར་ན་དེར་ཁྱེད་རང་བློ་མ་བདེ་བ་བྱེད་དགོས་དོན་མེད། རེད་པཱ། དེ་ཙམ་མ་ཟད་གློག་ཀླད་ནང་ཡོད་པའི་ཡིག་ཆ་ཁག་བསྐྱར་ལེན་བྱེད་ཡག་ནི་གལ་ཆེན་པོ་ཡིན་དུས་སོ་སོ་རང་ཉིད་ཀྱི་དོ་དམ་བྱེད་དགོས་པ་ཞིག་ཡིན། དུས་རྒྱུན་ཁྱེད་ལ་གློག་ཀླད་བཀོལ་སྤྱོད་བྱེད་སྟངས་ཐོག་སློབ་གསོ་རྒྱག་མཁན་གྱི་མི་དེ་གློག་ཀླད་ཀྱི་བརྡ་འཕྲིན་ཤེས་བྱ་ཐོག་སྦྱང་བཤད་ཧ་ཅང་གི་ཡག་པོ་ཡོད་པ་ཞིག་དགོས་ཀྱི་ཡོད། གལ་སྲིད་མི་དེར་གློག་ཀླད་ཀྱི་ཤེས་བྱ་དེ་ཙམ་ཡག་པོ་མེད་ན་སོ་སོ་རང་ཉིད་ཀྱིས་ནང་བཅུག་དང་བཀོལ་སྤྱོད་བྱས་ན་བཟང་བ་ཡོད།
བསྐྱར་ལེན་གྱི་བྱ་ཐབས་གོ་རིམ་བཞིན་སྒྲིག་དགོས་ན་དང་པོ་ཁྱེད་རང་གི་ཡིག་ཆ་དང་གནས་ཚུལ་ཁག་ག་པར་བཞག་ཡོད་མེད་ངེས་པར་ཤེས་དགོས། དཔེ་ཆ་བཞག་ན་ཁྱེད་རང་གི་དྲ་ཐོག་ཁ་བྱང་དང་གློག་ཀླད། ཡང་ན་དེ་གཉིས་ཀའི་ནང་གསོག་འཇོག་བྱེད་སྲིད་པ་ཞིག་ཡིན། ཡིན་དང་ཡིན། ཁྱེད་རང་ལ་དྲ་ཐོག་ཁ་བྱང་མང་པོ་ཞིག་ཡོད་ཀྱི་རེད་ལ་ཁྱིམ་དང་ལས་ཁུངས་གཉིས་ཀར་རྩ་ཆེའི་ཡིག་ཆ་ཁག་ཉར་འཚག་བྱེད་ས་གློག་ཀླད་ཀྱང་ཡོད་ཀྱི་རེད། དེར་གཏམ་གླེང་བྱེད་སའི་དེབ་དང་བབ་ཅོལ་བཤད་ས་སོགས་དོ་བདག་སོ་སོས་བཀོལ་སྤྱོད་བྱེད་ས་དེ་འདྲ་ཡོད། གནས་ཚུལ་ཁ་ཤས་ཤིག་ཡིག་ཆ་འཕོ་ལེན་བྱེད་སའི་སྟབས་བདེའི་མཁོ་ཆས་ཏེ་འོད་སྡེར་ཁག་དང་གློག་རྡུལ་མ་ལག་མཁོ་ཆས་དེ་བཞིན་བེན་ཙེ་སོགས་ནང་གསོག་འཇོག་བྱེད་ཀྱི་ཡོད། ཁྱེད་རང་གི་ལག་ཐོག་ཁ་པར་ནང་མི་སྣ་མང་པོའི་འབྲེལ་གཏུགས་ཁ་པར་ཨང་གྲངས་དང་འཕྲིན་ཐུང་སོགས་གསོག་འཇོག་བྱེད་ཀྱི་ཡོད། གལ་སྲིད་ཁྱེད་རང་ལ་དྲ་རྒྱ་ཞིག་ཡོད་ན་ལོ་མང་པོ་དཀའ་ལས་བརྒྱབ་ནས་བསགས་པའི་རྩོམ་རིགས་འདྲ་མིན་བཀོད་ནས་བཞག་གི་རེད། མཐའ་མ་འདིར་བརྡ་འཕྲིན་དང་འབྲེལ་བ་མེད་པའི་གནས་ཚུལ་ཁག་ཤོག་བུ་དང་ཟིན་བྲིས་དེབ། དེ་བཞིན་ཉིན་ཐོ་དང་ཡི་གེ་སོགས་ནང་སྣང་མེད་དུ་བཞག་རྒྱུ་མེད།
དེ་རྗེས་ཁྱེད་རང་གི་ངོ་བཤུས་ངོ་མ་ག་རེ་ཡིན་པ་དང་ངོ་བཤུས་ག་རེ་ཡིན་མིན་འགྲེལ་བཤད་བརྒྱབ་ཐུབ་པ་དགོས། ངོ་བཤུས་ངོ་མ་ནི་ཡིག་ཆ་གཅིག་གམ་མང་པོ་དུས་ཐོག་ཏུ་འགྱུར་བཀོད་བཏང་སྟེ་བཟོས་པ་ཞིག་ཡིན་དུས་དུས་ཐོག་ཏུ་ནང་དོན་དེ་ཚོ་བཀོལ་སྤྱོད་མ་བཏང་གོང་ངེས་པར་ཞུ་དག་ཡག་པོ་གཏོང་དགོས། གསལ་པོ་ཞུ་དགོས་པ་ཞིག་ལ་དེ་པར་བཤུས་གཅིག་ལས་མེད་པའི་ཡིག་སྣོད་ལ་འཇུག་གི་མེད། ཡིན་ནའང་། གནས་ཚུལ་རིགས་ཁ་ཤས་ཤིག་ལ་བཀོལ་སྤྱོད་བྱེད་ཀྱི་ཡོད། ཛ་དྲག་གི་དཀའ་ངལ་གཅིག་འཕྲད་ཀྱི་ཡོད་པ་ནི་གལ་ཆེའི་གནས་ཚུལ་ཡོད་པའི་ངོ་བཤུས་ཀྱི་ཡིག་སྣོད་མང་པོ་ཞིག་བསྐྱར་ལེན་གྱིས་དུས་འགྱངས་བྱེད་དུས་ངོ་བཤུས་ངོ་མ་དེ་བརླག་དོར་ཤོར་བའམ་ཡང་ན་རྩ་བ་ནས་མེད་པ་ཆགས་འགྲོ་གི་ཡོད། ཁྱེད་རང་གིས་བསམ་བློ་ཞིག་ཐོངས་དང་དཔེར་ན། གློག་རྡུལ་མ་ལག་ཡོ་ཆས་ནང་ཡོད་པའི་གནས་ཚུལ་བྱེ་བྲག་པ་གཅིག་བདུན་ཕྲག་ཅིག་ལྷག་ཁྱེད་ཀྱི་ཁ་སྐོང་བྱེད་ཀྱིན་འགྲོ་བ་ཡིན་ན་དེ་དུས་ཁྱེད་རང་གིས་པར་བཤུས་དེ་ངོ་བཤུས་ངོ་མར་བརྩིས་ཀྱི་རེད། གང་ཡིན་ཞེ་ན་དེ་དུས་ཁྱེད་རང་གི་གློག་ཀླད་རང་འགུལ་ངང་ཁ་སྐོང་བྱས་ཡོད་པ་དེ་ཕན་ཐོགས་དེ་ཙམ་ཡོང་གི་མེད།
གོང་དུ་ར་སྤྲོད་བྱས་པའི་ངོ་བཤུས་དང་ངོ་བཤུས་ངོ་མའི་གནས་ཚུལ་དེ་ཚོ་ཁྱེད་ཀྱིས་ཡིག་ཐོག་ཏུ་ཕབ་རྒྱུ་ནི་ཧ་ཅང་གིས་གལ་ཆེན་པོ་ཆགས་ཡོད། འདིས་ཁྱེད་ཀྱི་གློག་ཀླད་བསྐྱར་ལེན་གྱི་བྱ་ཐབས་ལ་གང་གིས་ཕན་ཐོགས་བྱེད་ཀྱི་ཡོད་མེད་གསལ་བཤད་བྱེད་ཐུབ་ཀྱི་ཡོད། གཤམ་དུ་དཔེར་བརྗོད་ཁ་ཤས་འགྲེལ་བརྗོད་ཞུས་ཡོད་པས་དེར་གཟིགས་ན་མཁྱེན་ཐུབ། ཡིན་དང་ཡིན། ཁྱེད་རང་གི་ཐོ་གཞུང་དེ་དེ་ཙམ་གྱིས་རིང་པོ་མེད། དེ་ཡང་གསོག་འཇོག་བྱེད་སའི་མཁོ་ཆས་ཁ་ཤས་ནང་ཡིག་ཆ་གཅིག་ལས་མང་བ་དང་ཡང་ཡིག་ཆ་ཁ་ཤས་ནང་མཁོ་ཆས་འདྲ་མིན་སྣ་ཚོགས་ཡོད།
ཡིག་ཆ།   ངོ་མ། / ངོ་བཤུས།   གསོག་འཇོག་བྱེད་སའི་མཁོ་ཆས།   ས་གནས།       བརྡ་འཕྲིན་ཡིག་ཆ།   ངོ་མ་   གློག་ཀླད་ཀྱི་མཁྲེགས་ཆས།   ལས་ཁུངས།       གལ་ཆེའི་བརྡ་འཕྲིན་ཡིག་ཆ་ཁ་ཤས།   ངོ་བཤུས།   གློག་རྡུལ་མ་ལག་གི་ཡོ་ཆས།   ང་དང་མཉམ་དུ།       གློག་ཀླད་ཀྱི་མ་ལག་ཡིག་མཛོད། (པར་རིས། , གཏམ་གླེང་དེབ།, ལོ་ཐོ།)   ངོ་མ།   གློག་ཀླད་ཀྱི་མཁྲེགས་ཆས།   ལས་ཁུངས།       བརྡ་འཕྲིན་གྱི་ཡིག་མཛོད་ཁ་ཤས།   ངོ་བཤུས།   འོད་སྡེར།   ཁྱིམ།       ཨེ་མལ་ཁ་བྱང་།   ངོ་མ།   ཇི་མལ་ཁ་བྱང་།   དྲ་རྒྱ།        ཁ་པར་ནང་གི་འབྲེལ་གཏུགས་མི་སྣར་འཕྲིན་ཐུང་བསྐུར་རྒྱུ།   ངོ་མ།   ལག་ཐོག་ཁ་པར།   ང་དང་མཉམ་དུ།       པར་བཤུས་བརྒྱབ་པའི་ཡིག་་ཆ། (ཆོད་གན། , ཟོང་ཐོ།)   ངོ་མ།   རྒྱ་ཅོག་གི་ཤུད་སྒམ།   ལས་ཁུངས།
ཁྱེད་ཀྱིས་གོང་གི་རེའུ་མིག་ཁག་ལ་ བལྟས་ན་ཤེས་ཐུབ།
- གལ་སྲིད་ཁྱེད་ཀྱི་ལས་ཁུངས་ནང་ཡོད་པའི་གློག་ཀླད་ཀྱི་མཁྲེགས་ཆས་གས་དོར་ཤོར་བ་ཡིན་ན་ཡང་ཕབ་བཤུ་བྱས་པའི་ངོ་བཤུས་ཡིག་ཆ་དེ་ཚོ་གློག་རྡུལ་མ་ལག་གི་ཡོ་ཆས་དང་ཁྱིམ་ནང་ཡོད་པའི་འོད་སྡེར་ནང་བརྟན་པོ་གནས་ཐུབ་ཀྱི་རེད།
- ཁྱེད་ཀྱི་ཨེ་མལ་འཕྲིན་ཐུང་ཕབ་བཤུ་བྱེད་སའི་གསང་ཡིག་དེ་ཁ་བྱང་གི་དེབ་ནང་བཀོད་མེད་པའམ་ཡང་ན་དྲན་པ་བརྗེད་པ་ཡིན་ན་ཁྱེད་ལ་དེ་ཚོ་ཀློག་ཡག་རག་གི་མ་རེད།
- ཁྱེད་རང་ལ་ལག་ཐོག་ཁ་པར་ནས་ཡིག་ཆ་ཕབ་ལེན་བྱས་པ་དེ་འདྲ་མེད།
- ཁྱེད་ལ་གློག་ཀླད་ཀྱི་ཕྱི་ནང་གཉིས་ཀ་སྟེ་ཟོང་ཐོ་དང་ཆོད་གན་བཞག་པའི་ཡིག་ཆ་ཁག་གི་ངོ་བཤུས་དེ་ཚོ་མེད།
ཁྱེད་རང་གི་བསྐྱར་ལེན་བྱ་ཐབས་སྐོར་འགྲེལ་བཤད་རྒྱག་པ།
གོང་དུ་འགྲེལ་བརྗོད་ཞུས་པའི་ཡིག་ཆ་ཁག་བསྐྱར་ལེན་བྱེད་ཡག་ལ་ཁྱེད་ཀྱི་ངེས་པར་མཉེན་ཆས་དང་ཐབས་ལམ་གཉིས་ཟུང་སྦྲེལ་བྱེད་དགོས། དེར་བརྟེན་ཁྱེད་ཀྱིས་ཡིག་ཆ་སྣ་ག་རེ་རེ་བཞག་ས་མི་འདྲ་བ་གཉིས་ནང་ གསོག་འཇོག་བྱེད་རྒྱུ་ནི་གལ་འགངས་ཆེན་པོ་ཞིག་ལ་ངོས་འཛིན་ཏེ་ལག་ལེན་དོན་འཁྱོལ་བྱེད་དགོས།
ཁྱེད་ཀྱི་གློག་ཀླད་ནང་ཡོད་པའི་བརྡ་འཕྲིན་གྱི་ཡིག་ཆ་ཁག་གཙང་མ་གཙང་ཀྱང་བསྐྱར་ལེན་བྱེད་ཐུབ་ཀྱི་ཡོད། དེའི་སྐོར་ལ་རྒྱས་པ་གཤམ་དུ་འགྲེལ་བརྗོད་ཞུས་ཡོད་པས་དེར་གཟིགས་ན་མཁྱེན་ཐུབ། Cobian Backup གློག་ཀླད་ཀྱི་ཡིག་ཆ་གསོག་འཇོག་བྱེད་སའི་ཡོ་ཆས་ནང་ཡིག་ཆ་ཁག་གསོག་འཇོག་བྱེད་ཐུབ་པ་ཡིན་ན་ཁྱེད་ཀྱི་ཁྱིམ་དང་ས་ཆ་བཙན་ས་ཁག་ལ་འཁྱེར་ཐུབ་ཀྱི་རེད། ཡིག་ཆ་ཁག་འཁྱེར་ས་ནི་གློག་ཀླད་ཀྱི་མཁྲེགས་ཆས་མ་ལག་ཏེ་འོད་སྡེར་དང་གློག་རྡུལ་མ་ལག་གི་ཡོ་ཆས་སོགས་གདམ་ག་ཡོད། མི་ཁ་ཤས་ཤིག་གི་འོད་སྡེར་གདམ་ག་བྱེད་ཀྱི་ཡོད། གང་ཡིན་ཞེ་ན། ཁྱེད་ཀྱི་བསྐྱར་ལེན་བྱས་པའི་ཡིག་ཆ་ཁག་བརླག་དོར་ཤོར་ཡག་ལ་ཉེན་ཁ་ཆུང་བ་ཡོད། ཡིག་ཆ་བསྐྱར་ལེན་བྱེད་ཡག་ལ་ཡིན་གཅིག་མིན་གཅིག་འོད་སྡེར་གསར་པ་ཉོས་ཏེ་བེད་སྤྱོད་གཏོང་དགོས་མེད་དུས་ཁྱེད་ཀྱི་འོད་སྡེར་སྟོང་པ་དེ་འདྲ་བེད་སྤྱོད་བྱས་ན་འགྲོ་སོང་ཆུང་བ་ཡོད་པས་དེ་བཀོལ་སྤྱོད་བྱས་ཀྱང་ཆོག
གང་ཡིན་ཞེ་ན་ཡིག་ཆ་དེ་རིགས་ལ་གལ་ཆེའི་གནས་ཚུལ་མང་པོ་ཞིག་ཡོད་དུས་ངེས་པར་ཁྱེད་ཀྱི་བརྡ་ཚིག་འཕོ་འགྱུར་གྱི་བྱ་ཐབས་བེད་སྤྱད་དེ་གློག་ཀླད་ནང་ཡོད་པའི་བརྡ་འཕྲིན་གྱི་ཡིག་ཆ་ཁག་བསྐྱར་ལེན་གྱིས་ཉེན་སྲུང་བྱེད་རྒྱུ་ནི་དེ་བས་གལ་ཆེན་པོ་ཆགས་ཡོད། འདི་གང་འདྲ་སེ་བྱེད་དགོས་མིན་ནི་སློབ་ཚན་བཞི་པའི་ནང་འགྲེལ་བཤད་ཞུས་ཡོད་པའི་བརྗོད་དོན་ཁྱེད་རང་གི་གློག་ཀླད་ནང་ཡོད་པའི་གལ་ཆེའི་ཡིག་ཆ་ཁག་ཇི་ལྟར་ཉེན་སྲུང་བྱེད་དགོས་སམ དང་ TrueCrypt Guide ཞེས་པར་གཟིགས་ན་མཁྱེན་ངེས་ཡིན།
ཁྱེད་རང་གི་ལས་འཆར་ཡིག་ཆ་ཁག་ག་པར་བཞག་དགོས་མེད་ཐག་གཅོད་བྱས་རྗེས་གློག་ཀླད་ནང་གི་ཡིག་ཆ་ནང་བཞིན་དེ་ཚོ་ཁྱེད་ཀྱི་བསྐྱར་ལེན་བྱེད་ཐུབ་ཀྱི་ཡོད།
ཨེ་མལ་ - ཁྱེད་ཀྱི་དྲ་ཐོག་ཁ་བྱང་བཟོས་ཏེ་ཨེ་མལ་བེད་སྤྱོད་གཏོང་བ་ཙམ་མ་ཡིན་པར་Thunderbird ཞེས་པ་ཞིག་ཁྱེད་ཀྱི་ཨེ་མལ་ཁ་བྱང་ནང་ནང་བཅུག་བྱས་ཏེ་བེད་སྤྱོད་གཏོང་ཐུབ་པ་ཞིག་བཟོ་དགོས། Thunderbird སྐོར་ལ་ཞིབ་ཕྲ་དེའི་ངོ་སྤྲོད་དེབ་ནང་བཀོད་ཡོད་པས་དེར་ཁྱེད་ཀྱིས་གཟིགས་ན་མཁྱེན་ཐུབ། དེའི་སྐོར་ལ་དྲ་ལམ་ཁག་མང་ཆེ་བས་ལས་འཆར་དེ་ཚོ་གང་འདྲ་སེ་བེད་སྤྱོད་གཏོང་དགོས་མིན་གྱི་ལག་ལེན་ཤེས་བྱ་ཁག་ལམ་སྟོན་བྱས་ཡོད་ལ། ཁྱེད་ལ་དེ་གང་འདྲ་སེ་ཨེ་མལ་ཁ་བྱང་བརྒྱུད་ནང་འདྲེན་བྱེད་ཐུབ་ཀྱི་ཡོད་མེད་གསལ་བཤད་ཀྱང་བྱས་ཡོད། དེའི་སྐོར་ལ་རྒྱས་པ་གཤམ་གྱི་ཡིག་ཆ་ཁག་བལྟ་ཀློག་བྱས་ན་མཁྱེན་ཐུབ། གལ་སྲིད་ཁྱེད་ཀྱིས་བཀླགས་ཚར་བའི་ཨེ་མལ་འཕྲིན་ཐུང་གསོག་འཇོག་མ་བྱས་པ་ཁག་གློག་ཀླད་ནང་འཕོ་ལེན་བྱེད་དགོས་ན་ཁྱེད་རང་གི་ངེས་པར་གོང་དུ་འགྲེལ་བརྗོད་ཞུས་པ་ལྟར་བརྡ་འཕྲིན་གྱི་ཡིག་ཆ་བསྐྱར་ལེན་བྱེད་ས་ནང་དེ་ཚོ་ངེས་པར་ཚུད་ཐུབ་པ་དགོས།
ལག་ཐོག་ཁ་པར་ནང་གི་ཡིག་ཆ། - ལག་ཐོག་ཁ་པར་ནང་ཡོད་པའི་ཨང་གྲངས་དང་འཕྲིན་ཐུང་ཁག་གློག་ཀླད་ནང་ནང་འཇུག་དང་བསྐྱར་ལེན་བྱེད་དགོས་ན་ལག་ཐོག་ཁ་པར་བཟོ་བསྐྲུན་བྱེད་སའི་དྲ་རྒྱར་བལྟས་ཏེ་མཉེན་ཆས་འོས་པོ་ཞིག་ཕབ་ལེན་གྱིས་ཡིག་ཆ་ཁག་འཕོ་ལེན་བྱེད་དགོས། དེ་མིན་ན་དེའི་ཆེད་དུ་ཁྱེད་ཀྱི་གློག་རྡུལ་མ་ལག་གི་ཡོ་ཆས་ཤིག་ཉོས་ཏེ་བེད་སྤྱོད་གཏོང་དགོས་པ་ཆགས་ཀྱི་རེད།
པར་འདེབས་བྱས་པའི་ཡིག་ཆ། - ཁྱེད་རང་གི་གལ་ཆེའི་ཡིག་ཆ་ཁག་གང་ཐུབ་ཐུབ་འཚག་སེལ་བྱེད་དགོས། དེ་རྗེས་གོང་དུ་འགྲེལ་བརྗོད་ཞུས་པ་ལྟར་དེ་ཚོ་གློག་ཀླད་ནང་ཡོད་པའི་བརྡ་འཕྲིན་གྱི་ཡིག་ཆ་མཉམ་དུ་ངེས་པར་བསྐྱར་ལེན་བྱེད་དགོས།
མཐའ་དོན་ཁྱེད་ཀྱི་གསོག་འཇོག་བྱེད་སའི་ཡིག་སྣོད་དང་ཡིག་ཆ་ཁག་རྐྱེན་ངན་གང་འདྲ་ཞིག་འཕྲད་ཀྱང་གདོང་ལེན་བྱེད་ཐུབ་པའི་བཀོད་སྒྲིག་བསྐྱར་མ་ཞིག་བྱེད་དགོས།
ཡིག་ཆའི་དབྱེ་བ།   ངོ་མ། / ངོ་བཤུས།   གསོག་འཇོག་བྱེད་ས།   འཇོག་ས།         བརྡ་འཕྲིན་གྱི་ཡིག་ཆ།   ངོ་མ།   གློག་ཀླད་ཀྱི་མཁྲེགས་ཆས།   ལས་ཁུངས།        བརྡ་འཕྲིན་གྱི་ཡིག་ཆ།   ངོ་བཤུས།   འོད་སྡེར་ཁག   ཁྱིམ།        བརྡ་འཕྲིན་གྱི་ཡིག་ཆ་གལ་ཆེན་ཁ་ཤས།   ངོ་བཤུས།   གློག་རྡུལ་མ་ལག་གི་ཡོ་ཆས།   ང་དང་མཉམ་དུ།
ཡིག་ཆའི་དབྱེ་བ།   ངོ་མ། / ངོ་བཤུས།   གསོག་འཇོག་བྱེད་སའི་ཡོ་ཆས།   བཞག་ས།         ལས་འཆར་ཡིག་ཆ།   ངོ་མ།   གློག་ཀླད་ཀྱི་མཁྲེགས་ཆས།   ལས་ཁུངས།        ལས་འཆར་ཡིག་ཆ།   ངོ་བཤུས།   འོད་སྡེར་ཁག   ཁྱིམ།
ཡིག་ཆའི་དབྱེ་བ།   ངོ་མ། / ངོ་བཤུས།   གསོག་འཇོག་བྱེད་ས།   བཞག་ས།         ཨེ་མལ་ཁ་བྱང་།   ངོ་བཤུས།   Gmail ཁ་བྱང་།   དྲ་རྒྱ།        ཨེ་མལ་ཁ་བྱང་།   ངོ་མ།   ལས་ཁུངས་ཀྱི་གློག་ཀླད་ནང་ (Thunderbird) བཅུག་རྒྱུ།   ལས་ཁུངས།
ཡིག་ཆའི་དབྱེ་བ།   ངོ་མ། / ངོ་བཤུས།   ཡིག་ཆ་གསོག་འཇོག་བྱེད་ས།   བཞག་ས།         ལག་ཐོག་ཁ་པར་ནང་གི་འབྲེལ་གཏུགས་མི་སྣ་དང་འཕྲིན་ཐུང་།   ངོ་མ།   ལག་ཐོག་ཁ་པར།   ང་དང་མཉམ་དུ།        ལག་ཐོག་ཁ་པར་ནང་གི་འབྲེལ་གཏུགས་མི་སྣ་དང་འཕྲིན་ཐུང་།   ངོ་བཤུས།   གློག་ཀླད་ཀྱི་མཁྲེགས་ཆས།   ལས་ཁུངས།        ལག་ཐོག་ཁ་པར་ནང་གི་འབྲེལ་གཏུགས་མི་སྣ་དང་འཕྲིན་ཐུང་།   ངོ་བཤུས།   བསྐྱར་ལེན་བྱང་བུ།   ཁྱིམ།
ཡིག་ཆའི་དབྱེ་བ།   ངོ་མ། / ངོ་བཤུས།   ཡིག་ཆ་གསོག་འཇོག་བྱེད་ས།   བཞག་ས།         པར་འདེབས་ཡིག་ཆ་ཁག   ངོ་མ།   སྒྲོག་ཙེའི་ཤུད་ཅོག   ལས་ཁུངས།        འཚག་སེལ་བྱས་པའི་ཡིག་ཆ་ཁག   ངོ་བཤུས།   འོད་སྡེར་ཁག   ཁྱིམ་ལ།
ཨེ་ལི་ཎ། ངས་ཧ་གོ་ཡག་ལ་མི་མང་པོས་ཇི་མལ་དྲ་རྒྱའི་ཁ་བྱང་ནང་གལ་ཆེའི་གནས་ཚུལ་མང་པོ་ཞིག་སོ་སོའི་ཁ་བྱང་བརྒྱུད་འཕྲིན་ཐུང་ཁག་མཐུད་སྦྲེལ་བྱས་ཏེ་གསོག་འཇོག་བྱེད་ཀྱི་ཡོད། དེར་བརྟེན་དེ་ངའི་ཡིག་ཆ་གསོག་འཇོག་བྱེད་ས་གཉིས་པ་ངོས་འཛིན་བྱས་ན་འགྲིག་གི་རེད་དམ།
ནེ་ཀོ་ལི། གལ་སྲིད་ཁྱེད་ཀྱི་གལ་ཆེའི་ཡིག་ཆ་གཅིག་གམ་གཉིས་བརླག་དོར་ཤོར་བ་ཡིན་ན་དེས་བསྐྱར་ལེན་བྱེད་ཡག་ལ་ཕན་ཐོགས་ཀྱི་ཡོད། ཡིན་ནའང་དེ་དེ་ཙམ་གྱིས་སྟབས་བདེ་པོ་དེ་འདྲ་མེད། དྲང་པོ་བཤད་པ་ཡིན་ན་བདུན་ཕྲག་ཅིག་ནང་ཁྱེད་ཀྱི་ཡིག་ཆ་དེ་ཚོ་ཐེངས་ག་ཚོད་བསྐྱར་ལེན་བྱེད་རྩིས་ཡོད་དམ། དེ་དང་ཕྱོགས་མཚུངས་གལ་སྲིད་ཁྱེད་ཀྱི་ཨེ་མལ་གྱི་ཡི་གེ་ཁག་ལ་མི་གཞན་གྱིས་བྱ་ར་བྱེད་ཀྱི་ཡོད་རེད་བསམ་པའི་སེམས་འཚབ་སྐྱེ་གི་ཡོད་ན། མཐུད་འབྲེལ་བྱས་པའི་འཕྲིན་ཐུང་ཁག་ཇི་ལྟར་བརྟན་སྲུང་བྱེད་མིན་ཐད་ལ་ངེས་པར་བསམ་གཞིགས་བྱེད་དགོས། ཁྱེད་རང་ཇི་མལ་དྲ་རྒྱའི་ནང་བརྟན་པོའི་ངང་བཞུགས་མ་ཐུབ་ན་ཁྱེད་ཀྱི་གལ་ཆེའི་གནས་ཚུལ་ཁག་མི་གཞན་ལ་དངུལ་གྱི་ཤིང་སྡེར་ནང་སྤྲད་པ་དང་གཅིག་མཚུངས་ཆགས་ཀྱི་རེད། ཇི་མལ་ལ་ (Truecrypt volumes) དང་ (KeePass) ནང་ཡོད་པའི་ཡིག་ཆ་ཁག་བསྐྱར་ལེན་དང་བརྟན་སྲུང་བྱེད་ཡག་ལ་ངེས་པར་ (HTTPS) དྲ་འབྲེལ་མཐུད་དེ་བཀོལ་སྤྱོད་བྱེད་དགོས། གང་ཡིན་ཞེ་ན། དེ་ཚོ་བརྡ་ཚིག་འཕོ་འགྱུར་བྱས་ཡོད། ཡིན་ནའང་། ངས་དེ་བློས་བཀལ་ཐུབ་པའི་བསྐྱར་ལེན་གྱི་བྱ་ཐབས་ཤིག་རེད་ཅེས་ཁ་ཚོན་ཆོད་ནས་བཤད་རྒྱུ་དཀའ་ལས་ཁག་པོ་རེད།
བརྡ་འཕྲིན་བསྐྱར་ལེན་བྱེད་སྟངས།
ད་ལྟ་འགྲེལ་བརྗོད་ཞུས་པ་ཁག་ནི་མི་མང་པོས་སེམས་ཁྲལ་ཆེ་ཤོས་བྱེད་སའི་བརྡ་འཕྲིན་གྱི་ཡིག་ཆ་ཁག་བསྐྱར་ལེན་ཇི་ལྟར་བྱེད་མིན་ཐད་ཀྱི་ཤེས་བྱ་དག་ཡིན། ཐ་སྙད་དེ་གསལ་ཁ་མེད་པ་ཞིག་ཡིན་ཀྱང་ཡིག་ཆ་བྱེ་བྲག་པ་གཅིག་གི་སྤྱོད་དེབ་བེད་སྤྱོད་བཏང་ན་ཁ་ཕྱེ་ཐུབ་པ་དང་ཡང་ན་ལག་པས་ཡིག་ཆ་དེར་ཐེངས་མ་གཉིས་བསྣུན་པ་ཡིན་ན་དེ་མ་ཐག་ཁ་ཕྱེ་ཐུབ་ཀྱི་ཡོད། དེ་ཚོའི་ནང་མ་དཔེའི་ཡིག་སྣོད་དང་མིང་ཚིག་ལས་སྣོན་བྱེད་སྟངས་ཀྱི་ཡིག་ཆ། དེ་བཞིན་བསྒྲགས་གཏམ་སྤེལ་ཡག་གི་ཡིག་ཆ་དང་ (PDF's) སོགས་དཔེ་མཚོན་དུ་མ་ཡོད། དཔེར་ན།ཨེ་མལ་གྱི་འཕྲིན་ཐུང་དང་མི་འདྲ་བ་བརྡ་འཕྲིན་གྱི་ཡིག་ཆ་ཁག་ནི་དུས་གཅིག་ཏུ་དྲ་རྒྱ་བརྒྱུད་ཕབ་བཤུ་བྱེད་ཐུབ་ཀྱི་མེད།
དེར་བརྟེན་ཁྱེད་ཀྱི་བརྡ་འཕྲིན་གྱི་ཡིག་ཆ་ཁག་བསྐྱར་ལེན་བྱེད་དགོས་ན་ལས་འཆར་གི་ཡིག་ཆ་ཁག་ངེས་པར་བསྐྱར་ལེན་བྱེད་དགོས་པ་དྲན་དགོས། དཔེར་ན། གལ་སྲིད་ཁྱེད་ཀྱི་ལོ་ཐོ་འཇུག་ཚུལ་དང་ཡང་ན་གློག་གི་ཁ་བྱང་དེབ་བེད་སྤྱོད་ཇི་ལྟར་གཏོང་དགོས་མིན་སྐོར་ཤེས་དགོས་ན་དང་པོ་ཡིག་སྣོད་གང་གི་ནང་ལས་འཆར་དེ་ཚོ་གསོག་འཇོག་བྱས་ཡོད་མེད་དེ་ཤེས་དགོས། རེ་བ་ལ་ཁྱེད་ཀྱི་ཡིག་ཆ་དེ་ཚོ་བརྡ་འཕྲིན་གྱི་ཡིག་ཆ་འཇོག་ས་དང་གཅིག་མཚུངས་གློག་ཀླད་ནང་ཡོད་པའི་ངའི་ཡིག་ཆ་ཞེས་པའི་ཡིག་སྣོད་དེར་ཉར་འཚག་བྱེད་དགོས། གལ་སྲིད་ཁྱེད་ཀྱི་དེ་བྱེད་མ་ཐུབ་པ་ཡིན་ན་དུས་རྒྱུན་ཡིག་ཆ་བསྐྱར་ལེན་བྱེད་སའི་ཡིག་སྣོད་རན་པོ་ཞིག་ཁ་སྣོན་བྱེད་དགོས།
Thunderbird བྱ་ཐབས་བརྒྱུད་ཨེ་མལ་གསོག་འཇོག་བྱས་པ་ཁག་ནི་ལས་འཆར་ཡིག་སྣོད་ཀྱི་དམིགས་བསལ་དཔེ་མཚོན་ཙམ་ཞིག་ཡིན། གལ་སྲིད་ཁྱེད་ཀྱི་ཨེ་མལ་ལས་གཞི་བརྒྱུད་དྲ་རྒྱའི་ཁ་བྱང་ནང་ཡོད་པའི་འཕྲིན་ཐུང་ཁག་གསོག་འཇོག་བྱེད་ཡག་གི་འདོད་པ་མ་སླེབས་པ་ཡིན་ན་དུས་རྒྱུན་ཁྱེད་ཀྱི་ཡིག་ཆ་བསྐྱར་ལེན་བྱེད་ས་དེའི་ནང་ངེས་པར་ཨེ་མལ་དེ་ཚུད་ཐུབ་པ་བྱེད་དགོས། ཁྱེད་ཀྱི་པར་རིས་དང་བརྙན་པར་གྱི་ཡིག་སྣོད་ཁག་བརྡ་འཕྲིན་གྱི་ཡིག་སྣོད་ཡིན་པ་ཆ་འཇོག་བྱེད་པའམ་ཡང་ན་དེ་ཚོ་ལྟོས་གྲུབ་ལ་བརྟེན་ལས་འཆར་ཡིག་སྣོད་ཀྱི་ནང་ཚན་ཞིག་ཡིན་པ་བསམ་ཞིབ་བྱེད་སྲིད་པ་ཞིག་ཡིན། དཔེར་ན་ (Windows Media player) དང་ (iTunes) གཉིས་ཀྱི་བྱ་ཐབས་ནི་ལས་འཆར་གྱི་ཡིག་ཆ་ནང་བཞིན་ལས་ཀ་བྱེད་ཀྱི་ཡོད། གལ་སྲིད་ཁྱེད་ཀྱི་ལས་འཆར་དེ་ལྟ་བུ་བེད་སྤྱོད་གཏོང་དགོས་ན་ངེས་པར་གློག་ཀླད་ཀྱི་མཁྲེགས་ཆས་བརྒྱུད་ཡིག་ཆ་ཁག་ཤེས་རྟོགས་དང་འཚོལ་ཞིབ་བྱས་ན་དེ་ཚོས་དོ་དམ་བྱེད་ཡག་དང་གསོག་འཇོག་ལ་ཕན་ཐོགས་ཀྱི་ཡོད།
ཡིག་ཆ་གསོག་འཇོག་བྱེད་ས།
ཁྱེད་ཀྱི་བརྡ་འཕྲིན་ཡིག་ཆ་ཁག་བསྐྱར་ལེན་མ་བྱས་གོང་ངེས་པར་གསོག་འཇོག་བྱེད་ས་ག་རེ་བེད་སྤྱོད་གཏོང་གི་ཡིན་མིན་ཐག་གཅོད་བྱེད་དགོས།
གློག་རྡུལ་མ་ལག - གློག་རྡུལ་མ་ལག་གི་མཁོ་ཆས་སམ་ཡང་ན་མཐེབ་སྨྱུག་ནི་རིན་གོང་ཧ་ཅང་ཆུང་ལ་ཤོང་ཚད་མང་པོ་ཡོད་པའི་གློག་ཀླད་ཀྱི་མཁྲེགས་ཆས་ཤིག་ཡིན།དེ་ཚོ་སྟབས་བདེའི་ངང་སུབ་ཐུབ་པ་མ་ཟད་བེད་སྤྱོད་ཀྱང་ཐེངས་མང་གཏོང་ཐུབ་ཀྱི་ཡོད། གློག་རྡུལ་མ་ལག་གི་མཁོ་ཆས་སམ་ཡང་ན་མཐེབ་སྨྱུག་གི་དུས་ཡུན་གང་འདྲ་སྡོད་ཀྱི་ཡོད་མེད་ནི་དེ་བེད་སྤྱོད་གང་འདྲ་སེ་བྱས་ཡོད་མིན་ལ་རག་ལུས་ཡོད། ཡིན་ནའང་། ཚོད་དཔག་བྱས་ན་དུས་ཡུན་ལོ་བཅུ་ཙམ་ལས་བེད་སྤྱོད་ཐུག་གི་མེད།
འོད་སྡེར། - འོད་སྡེར་ནང་ཡིག་ཆ་ཨེམ་བི་ (MB) བདུན་བརྒྱ་ཙམ་གསོག་འཇོག་བྱེད་ཐུབ་ཀྱི་ཡོད། ཁྱེད་རང་གི་འོད་སྡེར་ནང་ཡོད་པའི་ཡིག་ཆ་ཁག་བསྐྱར་ལེན་བྱེད་ཐུབ་ཡག་ལ་ངེས་པར་འོད་སྡེར་མེ་ཁུང་དང་འོད་སྡེར་སྟོང་པ་དེ་འདྲ་དགོས། གལ་སྲིད་ཁྱེད་ཀྱི་འོད་སྡེར་ནང་ཡོད་པའི་ཡིག་ཆ་ཁག་སུབ་པ་དང་ཡང་ན་དེའི་ནང་གསོག་འཇོག་བྱས་ཡོད་པའི་ཡིག་ཆ་ཁག་ཁ་སྐོང་བྱེད་དགོས་ན་བསྐྱར་དུ་བེད་སྤྱོད་གཏོང་ཡག་ཡོད་པའི་འོད་སྡེར་དང་མེ་ཁུང་འོད་སྡེར་གཉིས་ངེས་པར་ཁྱེད་ལ་དགོས་ཀྱི་ཡོད། གློག་ཀླད་ཀྱི་བཀོལ་སྤྱོད་མ་ལག་ཆེ་ཁག་ (Windows XP) ལ་སོགས་ནང་འོད་སྡེར་བེད་སྤྱོད་བྱེད་ཆོག་པའི་མཉེན་ཆས་ནང་འཇུག་བྱས་ཡོད། ཁྱེད་ཀྱི་འོད་སྡེར་ནང་བླུག་པའི་གནས་ཚུལ་ཁག་ལོ་ལྔ་དང་བཅུའི་ནང་ཚུད་ནང་ཉམས་རྒུད་འགྲོ་གི་ཡོད་པ་ཤེས་དགོས། གལ་སྲིད་ཁྱེད་ཀྱིས་བསྐྱར་ལེན་བྱས་པའི་ཡིག་ཆ་དེ་དུས་ཚོད་གང་ཙམ་ཞིག་གསོག་འཇོག་བྱེད་དགོས་ཡོད་ན་དུས་དུས་སུ་འོད་སྡེར་ཁག་བེད་སྤྱོད་བྱེད་དགོས་ལ་དུས་ཡུན་རིང་པོ་བེད་སྤྱོད་གཏོང་རྒྱུ་ཡོད་པའི་འོད་སྡེར་ཉོས་ཏེ་བཀོལ་སྤྱོད་བྱེད་དགོས་དེ་མིན་ན་ཡིག་ཆ་བསྐྱར་ལེན་བྱེད་ཡག་གི་ཐབས་ལམ་གཞན་པ་བེད་སྤྱོད་གཏོང་དགོས།
བརྙན་ཆས་འོད་སྡེར་ - བརྙན་ཆས་འོད་སྡེར་ནང་ཇི་བི་ (GB) བཞི་དང་ཚེག་བདུན་གསོག་འཇོག་བྱེད་ཐུབ་ཀྱི་ཡོད། དེས་འོད་སྡེར་ནང་བཞིན་ལས་ཀ་བྱེད་ཀྱི་ཡོད་ཀྱང་དེའི་ནང་མཁོ་ཆས་རིན་གོང་ཆེ་ཙམ་དགོས་ཀྱི་ཡོད། དེཡང་ཁྱེད་རང་ལ་བརྙན་ཆས་འོད་སྡེར་མེ་ཁུང་དང་བེན་ཙེ་རན་པོ་ཞིག་དགོས་ཀྱི་ཡོད། གང་ཡིན་ཞེ་ན། ཁྱེད་རང་གི་བརྙན་ཆས་འོད་སྡེར་དེ་དཀྱུས་མ་ཞིག་བེད་སྤྱོད་བྱེད་ཀྱི་ཡོད་ན་དེའི་ནང་ཡོད་པའི་བརྙན་པར་དང་ཡིག་ཆ་ཁག་འོད་སྡེར་དང་མཉམ་དུ་མེད་པ་ཆགས་འགྲོ་གི་རེད།
བསྐྱར་ལེན་གྱི་དྲ་ལམ། - རྒྱང་བཀོལ་དྲ་ལམ་ནི་ཤོང་ཚད་དེ་ཙམ་མེད་པའི་བསྐྱར་ལེན་གྱི་དྲ་ལམ་ཡག་ཤོས་ཤིག་ཆགས་ཀྱི་ཡོད་ཀྱང་དེ་དོན་དམ་གྱི་གདམ་ག་ཡོང་མིན་ནི་ཁྱེད་ཀྱི་དྲ་ལམ་གྱི་མྱུར་ཚད་དང་སྲ་བརྟན་གང་འདྲ་ཡོད་མིན་ལ་རགས་ལུས་ཡོད། ཁྱེད་རང་གིས་བསྐྱར་ལེན་གྱི་དྲ་ལམ་དེ་ཁྱེད་ཀྱི་ལས་ཁུངས་ནང་བཀོལ་སྤྱོད་བྱས་པ་ཡིན་ན་གནས་ཚུལ་ཕབ་བཤུ་བྱེད་ཡག་དེ་དྲ་ཐོག་ལས་མྱུར་བ་ཡོད་ལ། དེ་བཞག་ས་མི་འདྲ་བ་གཉིས་ནང་གལ་ཆེའི་གནས་ཚུལ་དེ་ཚོ་གསོག་འཇོག་བྱེད་དགོས་ཐུག་གི་མ་རེད། ཁྱེད་ཀྱི་ཡིག་ཆ་དྲ་ཐོག་ནང་རིན་མེད་ཐོག་གསོག་འཇོག་བྱེད་ས་ཁ་ཤས་ཤིག་ཡོད། ཡིན་ནའང་། དེ་ཚོ་དྲ་ཐོག་ནང་ནང་འཇུག་མ་བྱས་པའི་སྔོན་ངེས་པར་གཟབ་གཟབ་བྱེད་དགོས། དེ་ཙམ་མ་ཟད་ཁྱེད་རང་གི་མཁྱེན་རྟོགས་དང་ཡིད་ཆེས་མེད་པའི་ཚོགས་པ་དང་མི་སྒེར་གྱི་བདག་དབང་ཡོད་པའི་དྲ་རྒྱ་ཁག་ནང་ཡིག་ཆ་ནང་བཅུག་མ་བྱས་གོང་ངེས་པར་བསྐྱར་ལེན་དེར་བརྡ་ཚིག་བཟོ་དགོས། དེ་ཚོའི་སྐོར་ལ་དཔེར་བརྗོད་ཁ་ཤས་ཤིག་སློབ་ཚན་ལྔ་པའི་ལྔ་པར་བཀོད་ཡོད་པས་དེར་ཁྱེད་ཀྱིས་གཟིགས་ན་མཁྱེན་ཐུབ།
བསྐྱར་ལེན་མཉེན་ཆས།
(Cobian) བསྐྱར་ལེན་གྱི་བྱ་ཐབས་ནི་བེད་སྤྱོད་བྱེད་མཁན་ཚོར་བཀོལ་སྤྱོད་བདེ་པོ་ཡོད་པ་མ་ཟད་ཡིག་ཆ་བསྐྱར་ལེན་ཐེངས་མ་གཅིག་བྱས་རྗེས་དུས་ཐོག་ཏུ་རང་འགུལ་ངང་ལས་ཀ་བྱེད་མཁན་ཞིག་ཀྱང་ཡིན། བསྐྱར་ལེན་གྱི་བྱ་ཐབས་དེ་སྤྱད་ན་ཡིག་ཆ་ཁག་ཉུང་དུའང་གཏོང་ཐུབ་ཀྱི་ཡོད།
Hands-on: Get started with the Cobian Backup Guide
TrueCrypt ཞེས་པ་ལ་སོགས་པའི་བྱ་ཐབས་སྤྱད་དེ་བསྐྱར་ལེན་བྱེད་ཡག་གི་ཡིག་ཆ་ཁག་ལ་བརྡ་ཚིག་བཟོ་ཐུབ་པ་བྱེད་དགོས། དེའི་སྐོར་ལ་ཞིབ་ཕྲ་སློབ་ཚན་བཞི་པའི་བཞི་པ་སྟེ་ཁྱེད་རང་གི་ཀློག་ཀླད་ནང་ཡོད་པའི་གལ་ཆེའི་ཡིག་ཆ་ཁག་ཇི་ལྟར་ཉེན་སྲུང་བྱེད་དགོས་སམཞེས་པ་དེར་གཟིགས་ན་མཁྱེན་ཐུབ།
Hands-on: Get started with the TrueCrypt - Secure File Storage Guide

བསྐྱར་ལེན་གྱི་བྱ་ཐབས་དེ་བེད་སྤྱོད་ཡག་པོ་ཞིག་ཡོང་ཡག་ལ་ཆ་རྐྱེན་ཁ་ཤས་ཤིག་ཚང་དགོས་པས་གཤམ་དུ་གཟིགས་ན་མཁྱེན་ཐུབ།
- ཁྱེད་རང་གི་གློག་ཀླད་ནང་ཡོད་པའི་ཡིག་ཆ་ཁག་གོ་རིམ་བཞིན་སྒྲིག་དགོས་ལ་བརྡ་འཕྲིན་གྱི་ཡིག་སྣོད་ནང་ཡོད་པའི་ཡིག་ཆ་ཁག་འདོད་པ་གཞིར་བཟུང་འཇོག་ས་ཤིག་ལ་འཕོ་ལེན་བྱེད་ཡག་ཡིན་པ་དེ་ལག་ལེན་བསྟར་ཐུབ་པ་བྱེད་དགོས། དཔེར་ན། ངའི་ཡིག་སྣོད་ཞེས་པ་ལྟ་བུའོ།
- གལ་སྲིད་ཁྱེད་ཀྱི་ལག་བསྟར་ཡིག་སྣོད་ནང་ཡིག་ཆ་གསོག་འཇོག་བྱེད་ས་ཡོད་པ་དེ་བེད་སྤྱོད་གཏང་བ་ཡིན་ན་དང་པོ་ཁྱེད་རང་གི་ཡིག་ཆ་དེ་ག་པར་འཇོག་མིན་ཐད་ཐག་གཅོད་ངེས་པར་བྱེད་དགོས། གལ་སྲིད་དེ་སྟབས་བདེ་པོ་མེད་པ་ཡིན་ན་གློག་ཀླད་ཀྱི་མ་ལག་བྱ་ཐབས་ཀྱི་ཡིག་ཆ་དེ་འཇོག་ས་གསར་པ་ཞིག་ལ་འཇོག་ཐུབ་མིན་བལྟ་དགོས། དེ་འགྲིག་གི་ཡོད་ན་ཁྱེད་ཀྱི་བརྡ་འཕྲིན་ཡིག་སྣོད་དང་མཉམ་དུ་དེ་ནང་བཅུག་བྱེད་དགོས།
- ཡིག་ཆ་བསྐྱར་ལེན་གྱི་བྱ་ཐབས་དེ་དུས་ཐོག་ཏུ་ལས་ཀ་བྱེད་ཐུབ་པ་ཞིག་བཟོ་དགོས།
- བསྐྱར་ལེན་གྱི་བྱ་ཐབས་ཚད་འཕེར་མེད་པའི་ཁྱེད་ཀྱི་ལས་ཁུངས་ནང་གི་ལས་བྱེད་ཚོར་འགྲོ་ལུགས་དེ་བཀོལ་སྤྱོད་བྱེད་ཐུབ་པ་བཟོ་དགོས། ཁྱེད་རང་གི་ལས་རོགས་ཚོར་དེ་གལ་ཆེན་པོ་ཡིན་པ་ཧ་གོ་ཐུབ་པ་བྱེད་དགོས།
- བསྐྱར་ལེན་གྱི་བྱ་ཐབས་ནས་ཡིག་ཆ་ཁག་སླར་གསོ་བྱེད་ཐུབ་པ་བྱེད་དགོས། དེ་སླར་གསོའི་བྱ་ཐབསཤིག་ཡིན་པ་མ་གཏོགས་བསྐྱར་ལེན་གྱི་བྱ་ཐབས་ཤིག་མིན་དུས་ཁྱེད་ཀྱི་ངེས་པར་གཟབ་གཟབ་བྱེད་དགོས།
ཨེ་ལི་མ། འགྲིག་སོང་། ང་ལས་ཀ་བྱེད་དུས་ངས་བརྡ་ཚིག་འཕོ་ལེན་གྱི་བསྐྱར་ལེན་བྱས་ཏེ་འོད་སྡེར་ནང་བླུག་པ་ཡིན། (Cobian) གིས་ཉིན་མ་ཁ་ཤས་ཤིག་ནང་དེ་ཁ་སྐོང་བྱེད་ཀྱི་རེད། ང་ལས་ཀ་བྱེད་སའི་སྒྲོག་ཙེའི་ནང་ཅ་ལག་བླུག་ས་ཡོད་དུས་བསྐྱར་ལེན་བྱས་པའི་ཡིག་ཆ་ཁག་འོད་སྡེར་ནང་བླུག་སྟེ་སྒོ་ལྕགས་བརྒྱབ་པ་ཡིན་ན་བརླག་དོར་དང་ཆག་སྐྱོན་ཤོར་གྱི་མ་རེད།
ནེ་ཁོ་ལི། གལ་སྲིད་ཁྱེད་ཀྱི་ལས་ཁུངས་དང་གློག་ཀླད། དེ་བཞིན་སྒྲོག་ཙེ་དང་ཡིག་ཆ་བསྐྱར་ལེན་བྱེད་སའི་འོད་སྡེར་ལ་སོགས་མེ་ཤོར་ཏེ་འཚིག་པའམ་ཡང་ན་དྲ་རྒྱ་དེ་རང་བྱུང་གི་གནོད་འཚེའི་དབང་གིས་གཏོར་སྐྱོན་ཤོར་བའམ་ཡང་ན་གཞུང་གི་མེད་པ་བཟོས་བ། མིས་བཙན་རྒོལ་བྱས་པ་སོགས་ཅི་བྱ་གཏོལ་མེད་དུ་འགྱུར་བ་ཡིན་ན་ཁྱེད་ཀྱི་གང་བྱེད་ཐུབ་བམ། ངའི་དོགས་པ་ལ་ཁྱེད་ཀྱིས་སྒོ་ལྕགས་བརྒྱབ་ཡོད་པའི་སྒྲོག་ཙེ་དེས་ཉེན་རྟོག་པས་འོད་སྡེར་དེ་ཚོ་གཞུང་བཞེས་གཏོང་ཡག་ཀྱང་སྔོན་འགོག་བྱེད་ཐུབ་ཀྱི་མ་རེད་བསམ་གྱི་འདུག དེར་བརྟེན་དེ་ཚོ་གྲོགས་པོ་ཚོར་གསོག་འཇོག་ཡག་པོ་བྱེད་རོགས་ཞེས་སྐུལ་མ་བྱེད་པ་ལས་ནང་ལ་ཉར་ནས་ཅི་བྱེད།
གློ་བུར་དུ་ཡིག་ཆ་འབྲི་སུབ་ཤོར་བ་ཁག་བསྐྱར་གསོ་བྱེད་སྟངས།
ཁྱེད་རང་གི་གློག་ཀླད་ཀྱི་ངོ་གདོང་སྟེང་ཡོད་པའི་ཡིག་ཆ་ཞིག་སུབ་པ་ཡིན་ན་དེ་མཐོང་སར་མེད་པ་འགྱུར་ནའང་ནང་དོན་དེ་གློག་ཀླད་ནང་ལྷག་གི་རེད། དེར་བརྟེན་ཁྱེད་རང་གི་གློག་ཀླད་ནང་ཡོད་པའི་ཡིག་ཆ་བླུག་སའི་གད་སྣོད་དེ་གཙང་མ་བཟོས་པ་ཡིན་ནའང་སུབ་ཚར་བའི་ཡིག་ཆ་དེ་གློག་ཀླད་ཀྱི་མཁྲེགས་ཆས་ནང་འཚོལ་རྙེད་ཐུབ་ཀྱི་རེད། དེའི་སྐོར་ལ་ཁྱེད་ཀྱི་ཞིབ་ཕྲ་ཤེས་འདོད་ཡོད་ན་སློབ་ཚན་དྲུག་པའི་ནང་ཡོད་པའི་བརྗོད་དོན་ཇི་ལྟར་གལ་ཆེའི་ཡིག་ཆ་ཁག་གཏོར་བཤིག་གཏོང་དགོས་སམ་ཞེས་པ་དེར་གཟིགས་ན་མཁྱེན་ཐུབ། ཁྱེད་ཀྱི་སྐབས་རེ་གློ་བུར་དུ་རྐྱེན་ངན་འཕྲད་དེ་གལ་ཆེའི་ཡིག་ཆའམ་ཡིག་སྣོད་ཁག་སུབ་པ་ཡིན་ན་ཉེན་སྲུང་འདིས་སྟབས་བདེ་པོའི་ཐོག་ནས་ཡིག་སྣོད་དེ་ཚོ་བསྐྱར་གསོ་ཐུབ་ཡག་ལ་ཕན་ཐོགས་བྱེད་ཐུབ་ཀྱི་ཡོད། Recuva ལ་སོགས་པའི་གློག་ཀླད་ཀྱི་མ་ལག་མཉེན་ཆས་ཀྱིས་ཉེ་ཆར་སུབ་ཚར་བའི་ཡིག་ཆ་ཁག་བསྐྱར་གསོ་བྱེེད་ཐུབ་ཀྱི་ཡོད།
Hands-on: Get started with the Recuva - File Recovery Guide
བྱ་ཐབས་འདི་ཚོ་རྟག་པར་ལས་ཀ་བྱེད་ཀྱི་མེད། གང་ཡིན་ཞེ་ན་ཁྱེད་རང་གིས་སུབ་པའི་གནས་ཚུལ་དེའི་སྟེང་གློག་ཀླད་ཀྱི་གནས་ཚུལ་གཞན་ཞིག་བསྐྱར་ལེན་བྱེད་ཀྱི་ཡོད། དེ་འདྲ་སོང་ཙང་། ཁྱེད་ཀྱི་ Recuva བྱ་ཐབས་བརྒྱུད་ཡིག་ཆ་སུབ་ཡག་དང་བསྐྱར་གསོ་བྱེད་སྟངས་གཉིས་ཐོག་བསམ་བློ་མང་ཙམ་བཏང་སྟེ་ལས་ཀ་བྱེད་དགོས། ཁྱེད་ཀྱི་གློག་ཀླད་ནང་ཡིག་ཆ་བསྐྱར་གསོ་མ་བྱས་སྔོན་དེ་ག་ཚོད་ཀྱིས་བེད་སྤྱོད་བྱས་ཀྱང་དེ་སྲིད་དུ་ལམ་ལྷོང་ཡོང་ཡག་ལ་དཀའ་ལས་ཁག་པ་ཡོད། དེས་ག་རེ་གསལ་བཤད་བྱེད་ཀྱི་ཡོད་རེད་ལབ་ན་གལ་ཆེའི་ཡིག་ཆ་ཁག་མ་སུབ་པའི་གོང་ (Recuva) ནང་འཇུག་མ་བྱས་པར་དེའི སྤྱོད་བདེའི་མཁོ་ཆས་དེ་ངེས་པར་བེད་སྤྱོད་གཏོང་དགོས་པ་གསལ་སྟོན་བྱས་ཡོད། མཉེན་ཆས་ཤིག་ཕབ་ལེན་བྱེད་ཡག་ལ་ཡིག་སྣོད་ཀྱི་མ་ལག་ནང་གནས་ཚུལ་གསར་པ་ཞིག་མཁོ་སྤྲོད་བྱེད་དགོས་ཀྱི་ཡོད། གང་ཡིན་ཞེ་ན་ཁྱེད་ཀྱི་གལ་ཆེའི་ཡིག་ཆ་བསྐྱར་གསོ་བྱེད་སྐབས་གློ་བུར་དུ་དེ་ཡང་བསྐྱར་བསྐྱར་གསོ་ཐོད་པ་བྱེད་སྲིད་པ་ཞིག་ཡིན།
སློབ་ཚན་འདིའི་ནང་འགྲེལ་བརྗོད་བྱས་པའི་བྱ་ཐབས་འདི་ལག་ལེན་དོན་འཁྱོལ་ཡོང་ཡག་ལ་ལས་ཀ་མང་པོ་ཞིག་བྱེད་དགོས་རེད་བསམ་གྱི་འདུག ཁྱེད་རང་གི་མདུན་དུ་གློག་ཀླད་ཡོད་པ་ཡིན་ན་ཐེངས་དང་པོའི་བསྐྱར་ལེན་གྱི་བྱ་ཐབས་དེ་སྟབས་བདེ་པོའི་ངང་ནང་འཇུག་བྱས་ཏེ་བཀོལ་སྤྱོད་བྱེད་ཐུབ་ཀྱི་རེད། ཡིག་ཆ་བསྐྱར་ལེན་གྱི་བྱ་ཐབས་ནི་ཡིག་ཆ་ཉེན་སྲུང་བྱེད་ཡག་ཐད་གལ་ཆེ་ཤོས་ཀྱི་ཆ་རྐྱེན་ཞིག་ཆགས་ཀྱི་ཡོད་ལ་དེ་བཀོལ་སྤྱོད་བྱས་ན་བྱེད་རིན་ཆོག་པའི་དན་རྟགས་ཤིག་ཡིན་པ་ཟུར་བལྟས་ལེབ་མཐོང་ཞིག་ཡིན།
བསྐྱར་སྦྱོང་།
- ཡིག་ཆ་བསྐྱར་ལེན་དང་བསྐྱར་གསོ་བྱེད་ཡག་གི་གནས་ཚུལ་ནི་སློབ་ཚན་གཉིས་པའི་གསུམ་པ་སྟེ་འགྲོ་བ་མིའི་ཐོབ་ཐང་སྲུང་སྐྱོབ་བྱེད་མཁན་གྱིས་གློག་ཀླད་གནས་ཚུལ་ཁག་ཇི་ལྟར་བསྐྱར་ལེན་དང་གཏོར་བཤིག་དེ་བཞིན་སླར་གསོ་བྱེད་དགོས་མིན་གྱི་བརྙན་དེབ་ནང་གཟིགས་ན་མཁྱེན་ངེས་ཡིན། དེ་ཡང་གཤམ་གྱི་འབྲེལ་ཐག་ཁག་ལ་གཟིགས་ན་ཁྱེད་ཀྱིས་མཁྱེན་ཐུབ། Digital Security and Privacy for Human rights Defenders
- ཁྱེད་ཀྱི་དྲ་ལམ་བརྒྱུད་ཡིག་ཆ་བསྐྱར་ལེན་བྱས་ན་ཉེན་ཁ་གསར་པ་འདྲ་མིན་འཕྲད་ཀྱི་ཡོད་པ་ཤེས་དགོས། དྲ་རྒྱའི་ནང་གལ་ཆེའི་གནས་ཚུལ་ཁག་ནང་འཇུག་མ་བྱས་གོང་དེ་ཚོར་བརྡ་ཚིག་བརྒྱབ་ཏེ་ནང་འཇུག་བྱེད་དགོས་པ་དེ་ཉུང་མཐར་ཁྱེད་ཀྱིས་ཤེས་པ་དགོས། གོང་དུ་འགྲེལ་བརྗོད་ཞུས་པའི་ཐབས་ལམ་དེ་ཚོ་གཅིག་པུ་མ་ཡིན་པར་རིན་མེད་དྲ་རྒྱ་བརྒྱུད་ཡིག་ཆ་གསོག་འཇོག་བྱེད་ས་སྟབས་བདེའི་གནས་ཚུལ་དེ་འདྲ་མང་པོ་ལོངས་སུ་སྤྱོད་རྒྱུ་ཡོད་པས་གཤམ་དུ་གཟིགས་ན་མཁྱེན་ངེས་ཡིན། Wuala, SpiderOak, Google Drive, tahoe-lafs.
- ཀུན་བཏུས་དྲ་རྒྱའི་ཚིག་མཛོད་ཆེན་མོའི་ནང་ཡིག་ཆ་བསྐྱར་གསོ་བྱེད་ཡག་ཐད་བྲིས་བཞག་པའི་རྩོམ་རིགས་ཡག་པོ་དེ་འདྲ་ཡོད་པས་དེར་གཟིགས་ན་ཁྱེད་ལ་གོ་རྟོགས་ཐུབ་ངེས་ཡིན་པས་གཤམ་གྱི་འབྲེལ་ཐག་ལ་གཟིགས་ན་མཁྱེན་ཐུབ། Wikipedia.


c: text/html

text: ཟླ་11ཚེས་12ཉིན། རང་སྐྱོང་ལྗོངས་ལུས་རྩལ་ཅུས་ཀྱིས་གཙོ་གཉེར་བྱས་པ་དང་། བོད་རང་སྐྱོང་ལྗོངས་ཝང་ཆིའུ་སྤོ་ལོའི་མཐུན་ཚོགས་ཀྱིས་གཉེར་འགན་འཁུར་བ། ཨན་ལི་བོད་ལྗོངས་ཡན་ལག་ཀུང་སིས་གཉེར་རོགས་བཅས་བྱས་པའི་2017ལོའི“ཨན་ལི་བུམ་པའི”བོད་ཀྱི་ཝང་ཆིའུ་སྤོ་ལོའི་འགྲན་སློང་འགྲན་བསྡུར་ལྷ་སར་མཇུག་འགྲིལ་བ་རེད། ད་ཐེངས་ཀྱི་འགྲན་བསྡུར་ནི་སྐབས་གཉིས་པའི་ལུས་རྩལ་གོང་འཕེལ་གཏོང་བ་དང་མི་དམངས་ཀྱི་གཟུགས་གཞི་ཐང་དུ་བཏང་ནས་ཐུན་མོང་ཐོག་ཀྲུང་གོའི་ཕུགས་འདུན་གཏོད་པའི་དམངས་ཡོངས་ལུས་སྦྱོང་གི་བོད་ཀྱི་ས་ཚིགས་ཀྱི་བྱེད་སྒོ་རབ་དང་རིམ་པའི་གྲས་ཤིག་ཡིན་པ་དང་། རང་ལྗོངས་ཀྱི་ལས་རིགས་ཁག་གི་ཉིང་ལག་རུ་ཁག་12འགྲན་བསྡུར་ལ་ཞུགས་ཡོད་ཅིང་། འདི་ནི་འགྲན་བསྡུར་བྱ་ཡུལ་ཡིན་པ།

robotstxt: allowed

filter: keep


text:
༢༠༡༦ལོའི་ཟླ༡༠བའི་ཚེས༦ཉིན། འཛམ་གླིང་ཀྲུང་མཐུན་བོད་ཀྱི་གསོ་རིག་ལྷན་ཚོགས་ཀྱི་རིག་གཞུང་ལོ་ཚོགས་སྐབས་གསུམ་པ་དང་བོད་ཀྱི་གསོ་བ་རིག་པའི་ལུས་སེམས་བདེ་ཐང་སྐོར་གྱི་བགྲོ་གླེང་ཚོགས་འདུ་དེ་ཨ་མེ་རི་ཀའི་ཧར་བིར་སློབ་ཆེན་གྱི་གསོ་རིག་སློབ་གླིང་དུ་བསྡུས། སྤྲུལ་སྐུ་རྒྱ་མཚོ་ཡང་ཚོགས་འདུ་ལ་ཕེབས་ཏེ《བསམ་གཏན་ལ་བརྟེན་ནས་དོགས་འཚེར་སེམས་ནད་འཇོམས་པ》ཞེས་པ་གཏམ་བཤད་གནང་། དེ་ཡང་གཏམ་བཤད་ཀྱི་ནང་དོན་ཆ་ཚང་གཤམ་གསལ་ལྟར། བསམ་གཏན་ལ་བརྟེན་ནས་དོགས་འཚེར་སེམས་ནད་འཇོམས་པ།
ཁག་དང་པོ། བདུན་ཕྲག་གཅིག་གི་སྔ་རོལ་དུ་ཕྲན་གུས་པས་དྲ་ལམ་བརྒྱུད་ནས་མཁྱེན་ལྡན་འཇིགས་མེད་བསམ་གྲུབ་ཀྱིས་བརྩམས་པའི《རེབ་གོང་དུ་ཡོད་པའི་ཧོར་ཅེའུ་མཁར་གྱི་མཁར་ཤུལ་དང་ཚེ་ཙེ་བཞི་བཤད་པ》ཞེས་པའི་རྩོམ་ཞིག་ལ་མཇལ་སྐལ་བྱུང་། ཕྲན་རང་ནི་ལོ་རྒྱུས་སྤྱི་དང་། བྱེ་བྲག་ཕ་ཡུལ་སྒོ་དམར་གྱི་རིགས་རུས་མཆེད་ཁུངས་སྐོར་ལ་དོ་སྣང་བྱེད་པར་ཤིན་ཏུ་སྤྲོ་བའི་ན་གཞོན་ཞིག་ཡིན་པས། བལྟ་རྒྱ་ཐོས་རྒྱ་དོག་ཀྱང་རྩོམ་དེར་འཁོད་པའི་ནང་དོན་རེ་འགའི་ཐད་ལ་དོགས་པ་མཆིས་པ་རྣམས་འདིར་དཀྱུས་གཅིག་ཏུ་གླེང་བར་བྱ།
མེ་ལྕེ། གངས་ཅན་ཡུལ་གྱི་རྩོམ་པའི་སྡེའི་ཡི་གེ་པ་ཕལ་མོ་ཆེ་ནི་སྙན་ངག་པ་རེད། སྙན་ངག་པ་རྣམས་ལ་ཁ་ཕོ་ཆེ། འུད་སྒྲོག་མང་། མགོ་འཕང་མཐོ། སྙན་ངག་པ་རྣམས་གཡམ་རྒྱུག་ལ་དགའ། དྲན་འཕྲུལ་ལ་བྱང་། སྤྲེལ་ལད་ལ་མཁས། ཁོང་ཚོས“འགན་འཁྲི་ཞིག་ཕྲག་ལ་མེད་ཚེ། །སྒྱུ་རྩལ་ནི་སྦྲུམ་དུ་མེད་དོ”ཞེས་པའི་རྩ་ཚིག་འདི་ཐེད་ལ་བོར་ཅིང་། “སྒྱུ་རྩལ་གྱི་ཆེད་དུ་སྒྱུ་རྩལ་བྱེད་ལོ”ཟེར་བའི་ཁ་གཡང་ཞིག་སྒྲོག་པར་བྱེད།
དེང་གི་དུས་འདིར། བོད་ཀྱི་རྩོམ་སྟེགས་ཀྱི་སྒང་བ་རུ། རང་བསྟོད། རང་འུར། རང་སྤེལ་དང་། སྒམ་ཚུགས། ཆེ་བཤད། བམ་བཤད་ཀྱི་འཕྲིན་ལས་ཆེ་ཆེར་དར་བ་ལས།
ལེའུ་ཚན་སྡེབ། མྱི་གསར་བ། མག་མོག འབར་བློ་དཀར། ____ལེའུ་ཚན་སྡེབ་ཀྱི་རྩོམ་རིག་གྲུབ་མཐའ་ལེའུ་རིང་ལུགས་སྒོ་འབྱེད་པ ། གླེང་སློང་། མཚོ་ལ་དར་ཁ་ཆགས་ཤིང་རི་ལ་སྐྱ་མདོག་དོད་པ་སྤང་ལ་རྩི་ཤིང་ཟད་ཅིང་མཁའ་ལ་སྤྲིན་ནག་ལྡང་བ་ནི་ཚེ་དང་བསོད་ནམས་ཉམས་ཤིང་དབང་ཐང་རླུང་རྟ་གུད་པའི་སྔ་ལྟས་ཕུན་སུམ་ཚོགས་པ་ཡིན་ཞིང་། སྤྱི་ཚོགས་ནི་འགྲན་རྩོད་ཀྱི་ཐག་པས་བཅིངས་ཏེ་ཤེས་རབ་ཉམས་ཤིང་སྨྲ་བ་འགག་སྟེ་རྨོངས་པ་ཁྲི་ཕྲག་མང་པོའི་ནང་ནས་མུན་པ་དང་ཉོན་མོངས་འགམ་ཞོར་ལོ་ངོ་བརྒྱ་སྟོང་མང་པོའི་ཆགས་འཇིག་གི་ལོ་རྒྱུས་བརྗེད་པའི་ཚོད་ལ་སླེབས་བྱུང་བས་ང་རང་ཚོ་ཅི་འདྲའི་སྐྱོ་དགོས།
ཨ་རིན། དངོས་ཡོད་འཚོ་བའི་ཁྲོད། ཕྱོགས་རིས་ཞེས་པའི་ཐ་སྙད་འདི་སྨད་པའི་ཚིག་སྟེ། སྐྱེ་བོ་གཅིག་གིས་སྐྱེ་བོ་གཞན་གཅིག་གི་འདུ་བྱེད་དང་རྣམ་འགྱུར་ལ་འོས་འཚམ་མིན་པའི་གདེང་འཇོག་དང་ལྟ་ཚུལ་བཟུང་བ་དེར་གོ་ཞིང་། དེ་ལྟ་བུའི་བརྩེ་སེམས་ངོས་ནས་རིས་སུ་བོར་བའམ་ཡང་ན་ཟུར་གཅིག་གི་ལྟ་རྟོག་དང་རྒྱུས་ལོན་བྱས་པ་དེས་ཕྱོགས་རིས་བསྐྱེད་པར་ བྱེད། ཡིན་ནའང་། དབྱིན་ཇིའི་ཆབ་སྲིད་པ་པུར་ཁེ་ལགས་ཀྱིས“མི་རྣམས་ནི་ཕྱོགས་རིས་ལ་བརྟེན་ནས་འཚོ་བར་བྱེད”པའི་ལྟ་དགོངས་བཏོན་ཏེ།
དུས་ཚོད་ནི་ཚེ་སྲོག་ཡིན་ལ། དུས་ཚོད་ནི་དཀོན་ཅོག་ཡིན། དུས་ཚོད་ནི་གཡང་ལས་འགྲིལ་བའི་རྦབ་རྒོད་ཡིན། དུས་ཚོད་ནི་ལྷོག་ལྷོག་ལྡིང་བའི་འཕར་སྒྲ་ཡིན། དུས་ཚོད་ནི་ཤང་ཤང་བགྲོད་པའི་གཙང་བོ་ཡིན། དུས་ཚོད་ནི་ཕྱིར་ཡོང་མེད་པའི་ལོ་ཟླ་ཡིན།
བོད་སྐད་བཤད་ཀྱིས་བསྒྱུར། རྒྱུ་མཚན་ཅིའི་ཕྱིར་“འཛམ་གླིང་གི་སྒོར་མོ་ཨ་རིའི་སྒོར་ཁུག་ཏུ་ཡོད་ལ། ཨ་རིའི་སྒོར་མོ་ཡ་ཧུ་དྷ་པའི་སྒོར་ཁུག་ཏུ་ཡོད།”ཟེར་བ་རེད། ངས་གྲོགས་མཱ་ལགས་ངོ་ཤེས་རྗེས་ད་གཟོད་སྐད་ཆ་འདིའི་དོན་རྟོགས་བྱུང་།
མེ་འཁྱེར། 1 བོད་རབ་བྱུང་བཅུ་བདུན་ཤིང་ལུག་ལོ་སྟེ་སྤྱི་ལོ2015ལོར། བོད་ཁུལ་གྱི་སེར་སྐྱ་མང་ཚོགས་གང་མང་གི་སེམས་ཁོང་ལ་ཟུག་རྔུ་སྦྱིན་ཞིང་མི་འདོད་པའི་རྒོལ་གཏམ་ཡོས་བཞིན་འཆའ་བའི་སྒོ་དབྱེ་སྤྱི་ཚོགས་ཀྱི་སྣང་ཚུལ་སྐྱོ་བོ་རེ་འགའ་བསྟུད་མར་བྱུང་བ་སྟེ།
ཁྲི.མཆོད་ཀོང་། (ལན་གྲུ) ལོ་རྒྱུས་ནི་མ་གཞི་ནས་རྙོག་དྲ་ཅན་ཞིག་དང་གབ་སྦས་རང་བཞིན་ཅན་ཞིག་རེད། དེ་ལས་ཀྱང་ང་ཚོའི་གནའ་བོའི་ལོ་རྒྱུས་དག་ནི་ཆེས་མཐོང་སྣང་དུ་མི་ལོན་བའི་གསང་རྒྱ་ལྟ་བུའི་སྦས་པའི་ཚུལ་དུ་ཡོད། དེའི་ཕྱིར་ད་ལྟ་ད་དུང་འོ་ཅག་གནའ་བོའི་ལོ་རྒྱུས་ནི་ཁ་གཞལ་ཙམ་གྱིས་འགྲོ་བ་ལས་གཏིང་ལོན་པ་ཞིག་དང་མཐའ་ཆོད་པ་ཞིག་གཏན་ནས་བྱུང་གིན་མེད་པ་འདི་རེད། ཕྱིས་ཀྱི་ལོ་རྒྱུས་དག་ནི་རྒྱས་ཙམ་ཡོད་པར་མ་ཟད་ད་དུང་དེར་ཆོས་ལུགས་དང་གྲུབ་མཐའི་ཁ་ཤིན་བརྒྱབ་ནས་འཐེན་ཁྱེར་དང་ཕྱོགས་རིས་ཀྱི་ལམ་དུ་བཞག་པའང་ཅིས་ཀྱང་ མང་། སྤྱིར་ནི་ལོ་རྒྱུས་ཀྱི་ཕྱིར་དྲན་ལས་འགྲོ་བ་མིའི་རིགས་འདི་དང་པོ་རང་བྱུང་ཁམས་སུ་རང་དབང་དང་ལྷིང་འཇགས་ཀྱིས་འཚོས་ཤིང་དེ་ནས་ས་ཁུངས་བདག་དབང་དང་འཚོ་གནས་ཀྱི་དོན་དུ་ནང་འཁྲུག་བྱུང་བ། དེའང་ཚོ་ཁག་དང་རིགས་རུས་སོ་སོའི་དབྱེ་ཁུངས་དོད་ཅིང་རྒྱལ་ཁབ་ཀྱི་རྣམ་པས་གོང་གི་ནང་འཁྲུག་དེའང་རིམ་བཞིན་དམག་འཁྲུག་གི་ངོ་བོར་གྱུར་བ།
(སྐུ་པར་འདི་ཁོ་བོས་སྤྱི་ལོ་༢༠༠༡ལོའི་ཟླ་༨པར་ཁོང་གི་རང་ཁྱིམ་དུ་བླངས་པ་ཡིན།) རྩོམ་པ་པོ། མེ་ལྕེ། གཅིག ཉིན་དེར་ང་རེབ་གོང་དུ་ཡོད།ཉིན་དེ་ནི་ལྔ་པའི་དབྱར་གཏོང་གི་ཉིན་མོ་རེད།ཞོགས་པར་སྐད་འཕྲིན་གྱི་ཁ་ཕྱེ་ནས་གྲོགས་པོ་ཞིག་ལ་འབྲེལ་བ་བྱ་བསམ་དུས།
ཉི་གཞོན། ཚུར་སྣང་ཕྱི་རོལ་འདི་ལ་འཇུག་ཤེས་བསྡད་ཀྱིན་འཐོམས་ཤིང་ཐ་ན་མདུན་ཐད་ཀྱི་དངོས་པོའི་དབྱིབས་ལུགས་ཕལ་ཆེར་ལོག་པར་མཐོང་བ་འདི་ཡུལ་ཅན་རང་ཉིད་ཀྱི་ལུས་སེམས་བསྡད་ཀྱིན་རྨུགས་པ་དང་ལེ་ལོར་བྱིངས་པས་ཨེ་ཡིན་སུ་ལ་ འདྲི།
—སྐུ་ཞབས་ཧུའུ་ཧྲིའི《བཟོད་སྒོམ་དང་རང་དབང》ཞེས་པ་བཀླགས་པ། ཀྲོའུ་པའོ་སུང་། 1959ལོའི་ཟླ་གསུམ་པར། སྐུ་ཞབས་ཧུའུ་ཧྲིས་ཐའེ་ལྦན་གྱི《རང་དབང་ཀྲུང་གོ》ཅེས་པའི་དུས་དེབ་སྟེང《བཟོད་སྒོམ་དང་
ཆིན་ལེ་ཆོན། ཨ་རིན་གྱིས་བསྒྱུར། དཔེ་ཆ་ཅི་ཞིག་ཀློག་དགོས། མཚམས་འདི་ནས་ཤེས་བྱ་ཇི་ལྟར་འཚོལ་བ་དང་དཔེ་ཀློག་ཇི་ལྟར་བྱེད་པའི་གནད་དོན་གླེང་བར་བྱ།


text:
དཔྱད་བརྗོད།
༡༽མར་ཁེ་སི་རིང་ལུགས་ཀྱི་མི་རིགས་ལྟ་བའི་སྐོར།
རྩོམ་པ་པོ། ཕུན་ཚོགས་དབང་རྒྱལ།ཁོ་བོས་ཡུན་རིང་བོར་ཁོམ་གསེང་གི་དུས་ཚོད་བེད་སྤྱད་དེ།མར་ཁེ་སི་རིང་ལུགས་ཀྱི་གཞུང་ལུགས་ལ་སློབ་སྦྱོང་དང་ཞིབ་འཇུག་བྱས་པའི་མྱོང་འབྲས་སུ། མི་རིགས་ཀྱི་གནད་དོན་ཐད་གཤམ་གྱི་ལྟ་བ་འགའ་ཕྱོགས་བསྡོམས་བྱས་པ་ཡིན།ཨེ་རེ་སི་ཐོ་ཐལAristotleགྱི་ཞལ་ནས།ང་རང་ངའི་དགེ་རྒན་ལ་དགའ། དེ་ལས་ཀྱང་བདེན་དོན་ལ་དགའ།ཞེས་གསུངས་པ་ལྟར། ལྟ་བ་དང་བསམ་ཚུལ་ཡང་ན་དགོངས་འཆར་གང་ཞིག་འདོན་པའི་ཚེ།ཐོག་མར་གཞུང་ལུགས་ཀྱི་རྩ་དོན་དང་གཏན་ཚིགས་སྟེང་དེ་ཉིད་ཚུགས་ཐུབ་ཡིན་མིན་ལ་བསམ་བློ་གཏོང་དགོས། ཚན་རིག་དང་མཐུན་པའི་དབྱེ་ཞིབ་དང༌།གཏན་ཚིགས་དང་མཐུན་པའི་བསམ་གཞིགས་ལ་བརྟེན་ན།ད་གཟོད་ཡིན་མིན་གྱི་ཁྲུན་ཐག་ཆོད་ཡོང༌།ཤེས་ཡོན་ལྡན་པ་དང་བསམ་གཞིགས་རང་རྐྱ་འཕེར་བའི་མི་ཞིག་ཡིན་ཚེ།ལྟ་ཚུལ་མི་འདྲ་བ་དང་གནད་དོན་གང་ཞིག་ལ་དམིགསནས། རྒྱུ་མཚན་གང་ཡིན་གསལ་བོར་འདྲི་དགོས་ཏེ། ཕ་རོལ་པོས་བཤད་པ་ལ་གནས་ལུགས་ཡོད་མེད་དང༌། ཁུངས་ལུང་ཡོད་མེད། དོན་དངོས་དང་མཐུན་མིན་བཅས་ལ་རིགས་པས་བརྡར་ཤ་གཅོད་པ་ལས།བླུན་པོ་ཆུ་སྣ་གར་འཁྲིད་དང་བྲན་བཀོད་འདུ་ཤེས་སོགས་ངེས་པར་སྤངས་དགོས་པ་ཡིན།བདེན་དོན་དང་རྩ་དོན་གང་ཞིག་ཡིན་ཡང་རུང༌། ཐམས་ཅད་ཡུལ་དུས་རྐྱེན་གསུམ་ངེས་ཅན་ལ་བརྟེན་ནས་བྱུང་བ་ཡིན།འདི་གསུམ་སྤངས་ནས་གནད་དོན་གང་ཞིག་ལ་དཔྱད་བསྡུར་དང་བདེན་རྫུན་གྱི་ཤན་འབྱེད་པར་འདོད་པ་ནི་ཆེས་ལོག་པར་གྱུར་པའི་ལས་ཡིན་ཞིང༌། མི་རིགས་གནད་དོན་ལ་མཚོན་ནའང་དེ་བཞིན་ནོ།། གོང་གསལ་ནི་མར་ཁེ་སི་རིང་ལུགས་ཀྱི་གཞི་རྩའི་ལྟ་བ་ཡིན་ལ།ལྟ་བ་འདིར་ཀུན་འཇུག་གི་དོན་་སྙིང་ལྡན་པ་ཡིན།མི་རིགས་འདྲ་མཉམ་སྐོར།སྤྱི་ཚོགས་རིང་ལུགས་མ་ཟད་དམངས་གཙོ་རིང་ལུགས་ཀྱི་རྩ་དོན་ལྟར་ནའང༌།མི་རིགས་འདྲ་མཉམ་ཞེས་པ་ནི་མི་རིགས་ལ་བཙན་གཉོམ་དང་ཆེ་ཆུང༌།སྔོན་ཐོན་དང་རྗེས་ལུས་ཐ་ན་རིགས་་་རྒྱུད་དང་ཁ་དོག་སོགས་མི་འབྱེད་པར།ཁྲིམས་དབང་གི་སྟེང་ནས་ཐམས་ཅད་འདྲ་མཉམ་ཡིན།འདི་ནི་གཞི་རྩའི་རྩ་དོན་ཞིག་གོ། །མར་ཁེ་སི་རིང་ལུགས་ཀྱི་མི་རིགས་ལྟ་བ་ནི།མི་རིགས་ཆེ་ཆུང་གང་ཡིན་ཡང༌།ཐམས་ཅད་ལ་ངོ་བོའི་སྟེང་རང་ཉིད་ཁོ་ན་མ་གཏོགས་གཞན་མི་རིགས་ལ་མེད་པའི་ཐུན་མིན་ཀྱི་ཁྱད་ཆོས་ཤིག་ཡོད་པ་ཡིན།ཁྱད་ཆོས་དེ་ནི་མི་རིགས་གང་དེས་རང་ཉིད་འཚོ་བའི་རྒྱལ་ཁམས་དེ་རུའམ་ཡང་ན་འཛམ་གླིང་རིག་གནས་ཀྱི་ཐུན་མོང་གི་གན་་མཛོད་དུ་ཕུལ་བའི་ལེགས་སྐྱེས་དང་མཛད་རྗེས་ཡིན།དོན་སྙིང་འདིའི་ཐད་ནས་བལྟས་ན།མི་རིགས་ཆེ་ཆུང་ཡོད་ཚད་འདྲ་མཉམ་གྱི་སར་གནས་ཤིང༌།མི་རིགས་ཤིག་མི་རིགས་གཞན་གང་དང་བསྡུར་ནའང་འདྲ་མཉམ་ཡིན།རྒྱུ་མཚན་དེའི་དབང་གིས།སྤྱིར་བཏང་བཤད་ན། མི་རིགས་ཕན་ཚུན་བར་དུ་ཕྱོགས་གང་ཡིན་ཡང་སུ་ལའང་ཁྱད་དབང་མེད་ཅིང༌། རིས་མེད་པར་གཅིག་མཚུངས་དུ་བལྟ་དགོས་པ་ཡིན།འོན་ཏེ་ཞིབ་ཏུ་བསམས་ན།མི་རིགས་འདྲ་མཉམ་ཞེས་པ་ནི་ངོ་བོའི་སྟེང་མི་རིགས་ཆེན་མོ་གང་དེས་མི་རིགས་ཉམ་ཆུང་དག་ལ་འདྲ་མཉམ་་གྱི་ལྟ་སྟངས་འཛིན་པ་ལ་བསྟན་པ་ཡིན། སྟབས་བདེར་ལབ་ན།དེ་ནི་ཆེ་བས་ཆུང་བར་དང༌།བཙན་པོས་གཉོམ་ཆུང་ལ།མང་པོས་ཉུང་བར་འདྲ་མཉམ་ངང་འགྲོགས་དགོས་པར་བཤད་པ་ཡིན་ཏེ།རྒྱུ་མཚན་ནི་མི་རིགས་འདྲ་མཉམ་མིན་པ་དེ་རྟག་ཏུ་མི་རིགས་ཆེན་པོ་དང་སྟོབས་ལྡན།སྲོལ་རྒྱུན་གྱི་བཙན་དབང་འདུ་ཤེས་དང་ནོར་འཁྲུལ་གྱི་ལྟ་སྤྱོད་དག་ལས་བྱུང་བ་ཡིན། དེའི་ཕྱིར། མི་རིགས་འདྲ་མཉམ་ཡོང་མིན་དེ་ཡང་མཐར་གཏུགས་ན་མི་རིགས་ཆེན་པོ་དང་མི་རིགས་སྟོབས་ལྡན་ལ་རག་ལས་སོ། །ཡང་བཤད་ན།བདེན་དོན་ནི་དོན་སྤྱི་ཙམ་མ་ཡིན་པར་བྱེ་བྲག་དངོས་ཡོད་ཅིག་ཡིན་པ་ནང་བཞིན།མི་རིགས་འདྲ་མཉམ་ཡང་དོན་སྤྱི་ཙམ་མ་ཡིན་པར་བྱེ་བྲག་ཆབ་སྲིད་དང་དཔལ་འབྱོར།རིག་གནས་ལ་སོགས་པའི་ཁྲོད་དུ་མངོན་ཡོང་ཞིང༌།ལྷག་པར་དུ་མི་རིགས་སྐད་ཡིག་གིས་མཚོན་པའི་མི་རིགས་འདྲ་མཉམ་ནི་འདི་ལྟ་བུ་ཞིག་ཏུ་ངེས།དེར་མ་ཟད།བདེན་དོན་བྱེ་བྲག་པ་འདི་དག་ངེས་པར་དུ་བཅའ་ཁྲིམས་སྟེང་གསལ་བོར་གཏན་ལ་་ཕབས་ནས་ལག་བསྟར་དང༌། བཅའ་ཁྲིམས་ཀྱིས་དེ་དག་ལ་སྲུང་སྐྱོབ་བྱེད་པ་ཡིན།འདི་ལས་ང་ཚོས་མཐོང་ཐུབ་པ་ནི། དོན་སྤྱི་ཙམ་གྱི་གོ་དོན་དེ་བྱེ་བྲག་གི་ནང་དོན་གྱིས་ཕྱུག་པར་བྱས་པ་དང༌།དེ་ལ་ཁྲིམས་དབང་གི་སྟེང་ནས་སྲུང་སྐྱོབ་བྱས་པ་ཡིན་ཚེ།མི་རིགས་འདྲ་མཉམ་ལ་མཚོན་ན་ད་གཟོད་མིང་དོན་མཚུངས་པ་ཞིག་ཡིན།དེ་ལས་ལྡོག་པའི་གྲགས་པ་དོན་གཉེར་དང་ཁ་བཤད་ཆུ་ཡི་ཝུ་བ་ལྟ་བུའི་མི་རིགས་འདྲ་མཉམ་དེས་དོན་དངོས་ལ་ཕན་ཐོགས་ཅི་ཡང་མེད་པར་མ་ཟད།རང་མགོ་རང་གིས་གཡོགས་པ་ཞིག་གོ། །ཡང་གཅིག་བཤད་ན།མི་རིགས་འདྲ་མཉམ་ཞེས་པའི་གོ་དོན་ནི། མཐར་གཏུགས་ན་མི་རིགས་སོ་སོའི་བདག་དབང་འདྲ་མཉམ་ཡིན་པར་གོ་དགོས་ཏེ།མི་རིགས་ཆེ་ཆུང་དང་བཙན་གཉོམ་གང་ཡིན་ཡང་ཕན་ཚུན་བར་གཅིག་ཁོངས་གཅིག་གཏོགས་ཀྱི་འབྲེལ་བ་མེད་པ་དང༌།མི་རིགས་སོ་སོ་བ་དེར་སྤྱི་ཚོགས་འཚོ་བའི་ཁྱབ་ཁོངས་ཡོངས་ནས་རང་གི་བདག་དབང་ཡོད་པར་ངོས་ལེན་དང་བརྩི་འཇོག་བྱེད་པ་ཡིན།བདག་དབང་འདིར་གུང་ཁྲང་ཏང་གིས་མགོ་ཁྲིད་བྱེད་བཞིན་པའི་སྤྱི་ཚོགས་རིང་ལུགས་ཀྱི་རྒྱལ་ཁབ་ངོ་མ་ཞིག་ཡིན་ཚེ་རོལ་མྱོང་ཐུབ་པ་ཡིན།གཞན་ཡང་དམངས་གཙོ་རྒྱལ་ཁབ་རྣལ་མ་ཞིག་ཡིན་ཚེ།ཁྲིམས་དབང་སྟེང་མི་རིགས་གཉའ་གནོན་ལམ་ལུགས་མེད་པར་བཏང་ཕྱིར། མི་རིགས་སོ་སོས་རང་རང་གི་རྩ་བའི་ཁེ་ཕན་ལ་དམིགས་ནས། གདོད་ནས་འདྲ་མཉམ་ཡིན་པའི་རྨང་གཞིའི་སྟེང་མཐུན་སྒྲིལ་དང༌།བློ་སེམས་གཅིག་མཐུན་གྱིས་མི་རིགས་ཁྱིམ་གཞི་ཆེན་པོ་ཞིག་འཛུགས་སྐྲུན་བྱེད་པར་མཉམ་དུ་འབད་བརྩོན་བྱེད་པ་ཡིན། དེའི་རྒྱུ་མཚན་གང་ཡིན་ཞེ་ན།གུང་ཁྲང་ཏང་དང་དམངས་གཙོ་ཏང་གི་ངོ་བོ་དང༌། སྤྱི་ཚོགས་རིང་ལུགས་རྒྱལ་ཁབ་དང་དམངས་གཙོ་རྒྱལ་ཁབ་ངོ་མའི་སྤྱི་ཚོགས་ཀྱི་ངོ་བོ་དེ་མི་རིགས་དང་རིགས་རྒྱུད་གཉའ་གནོན་དང་བཤུ་གཞོགམཐོང་ཆུང་དང་བརྙས་བཅོས་བྱེད་པ།ལྷག་པར་དུ་མི་རིགས་གཞན་འགྱུར་སྲིད་ཇུས་དང་གཏན་ནས་མཐུན་ཐབས་མེད་ཅིང་ཕན་ཚུན་འགལ་ཟླར་གནས་པ་ཞིག་ཡིན།དེའི་ཕྱིར།སྤྱི་ཚོགས་རིང་ལུགས་རྒྱལ་ཁབ་དང་དམངས་གཙོ་རྒྱལ་ཁབ་རྣལ་མ་ཞིག་ཡིན་ཚེ། མི་རིགས་སོ་སོ་རང་མོས་མཉམ་འབྲེལ་དང་རང་རྟོགས་སྒོས་མཐུན་སྒྲིལ་བྱེད་འོས་པ་ཞིག་ཡིན་པའི་གནད་ཀྱང་འདི་ལགས་སོ། །མདོར་བསྡུས་ན།མི་རིགས་འདྲ་མཉམ་ནི་མི་རིགས་གནད་དོན་ཐག་གཅོད་པའི་རྩ་བའི་ལྟ་བ་དང་རྩ་དོན་་ཡིན། ཨིན་ཀི་སིས(Engels)ཁ་ཨར་ཁོད་ཚི་ཀེ(KarlKautsky)ལ་སྤྲིངས་པའི་འཕྲིན་ཡིག་ཏུ།རྒྱལ་སྤྱིའི་མཉམ་འབྲེལ་ནི་འདྲ་མཉམ་གྱི་རྨང་གཞིའི་སྟེང་ད་གཟོད་བྱུང་རུང་ཞིག་ཡིན་ཞིང༌།ཐ་ན་འདྲ་མཉམ་ཕྱོགས་སོ་སོའི་ཁྲོད་སྟོབས་ཆེ་བ་དེས་ཐད་ཀར་ལག་བསྟར་བྱས་པའི་ཆ་རྐྱེན་འོག་ད་གཟོད་དགོས་མཁོ་དང་ལྡན་པ་ཞིག་ཡིན།མི་རིགས་བར་གཉའ་གནོན་མེད་པ་ནི་བྱ་གཞག་ཡོད་ཚད་བདེ་ཐང་ངང་ཡར་རྒྱས་གོང་འཕེལ་དུ་འགྲོ་བའི་རྩ་་བའི་ཆ་རྐྱེན་ཡིན།ཞེས་གསུངས་འདུག།
༢༽མི་རིགས་འདྲ་མཉམ་དང་མི་རིགས་མཐུན་སྒྲིལ།
མི་རིགས་འདྲ་མཉམ་དང་མི་རིགས་མཐུན་སྒྲིལ་ཞེས་པའི་ཐ་སྙད་འདི་གཉིས་ནི་མི་རིགས་གཉའ་གནོན་ལམ་ལུགས་གཏོར་བ་དང་བསྟུན་ནས་བྱུང་བ་ཞིག་ཡིན།སྤྱིར་བཏང་བཤད་ན།མི་རིགས་མང་པོའི་རྒྱལ་ཁབ་ཏུ།མི་རིགས་འདྲ་མཉམ་ཞེས་པ་གཙོ་བོ་རྒྱལ་ཁབ་གང་དེའི་མི་རིགས་གཙོ་བོའམ་སྟོབས་ལྡན་དེ་ལ་བཤད་པ་ཡིན་ཏེ།སྟོབས་ལྡན་མི་རིགས་དེ་ཉམ་ཆུང་མི་རིགས་དག་དང་འདྲ་མཉམ་ངང་འཚོ་བའི་རེ་བ་བཏོན་པ་ཡིན།མི་རིགས་མཐུན་སྒྲིལ་ཞེས་པ་ནི་གཙོ་བོ་རྒྱལ་ཁབ་དེའི་མི་རིགས་ཉམ་ཆུང་དག་སྟོབས་ལྡན་མི་རིགས་དང་མཐུན་སྒྲིལ་ངང་གནས་དགོས་པར་བསྟན་པ་ཡིན།ཐ་སྙད་ཅིག་གམ་གནད་དོན་ཞིག་བཏོན་པ་ལ་དེར་གོ་བ་ལེན་སྟངས་དང་ཆེད་དམིགས་ཀྱི་དགོས་དབང་འདུག་ཨང༌།མི་རིགས་མང་པོའི་རྒྱལ་ཁབ་ཏུ།མི་རིགས་མཐུན་སྒྲིལ་དང་མཉམ་འབྲེལ་བྱ་བ་ནན་དུ་གླེང་བ་ནི་མཁོ་ཞིང་ཡང་དག་པ་ཞིག་ལགས་མོད།འོན་ཏེ་དེ་དང་ལྷན་དུ་གསལ་བོར་ངེས་དགོས་པ་ཞིག་ནི།མི་རིགས་མཐུན་སྒྲིལ་ཡོང་ཐབས་དང་རིགས་རྒྱུད་དང་གྲུབ་མཐའ་བར་གྱི་མཐུན་སྒྲིལ་མཛའ་བཤེས་ཡོང་ཐབས་ནི་མི་རིགས་སོ་སོའི་བར་གྱི་འདྲ་མཉམ་དང་མཛའ་མཐུན་གྱི་རྨང་གཞི་ཉག་ཅིག་ཡིན།རྨང་གཞི་འདིའི་སྟེང་ད་གཟོད་མི་རིགས་མཐུན་སྒྲིལ་མངོན་དུ་འགྱུར་ཞིང་ཡུན་རིང་བ།སྲ་ཞིང་བརྟན་པ་ཞིག་ཆགས་ཐུབ།དེ་ལས་ལྡོག་སྟེ།མི་རིགས་འདྲ་མཉམ་གྱི་རྨང་གཞི་མེད་པའི་མི་རིགས་མཐུན་སྒྲིལ་ནི་བཙན་དབང་གང་ཞིག་གི་གནོན་ཤུགས་འོག་བྱུང་བའི་ཁ་བདེན་ཁོག་རྫུན་དང་ཕྱི་མཐུན་ནང་འགལ་གྱི་མཐུན་སྒྲིལ་རྫུན་མ་ཡིན།དེའི་ཕྱིར།སྡོམ་ཚིག་འདི་ལྟ་བུ་ཞིག་འབྱུང་སྟེ།མི་རིགས་མཐུན་སྒྲིལ་དངོས་མ་ཞིག་ཡིན་ཕྱིན།ངེས་པར་དུ་དེར་བསྟུན་གྱི་མི་རིགས་འདྲ་མཉམ་བདེན་ཐུབ་ཅིག་དགོས་ཏེ།འདྲ་མཉམ་གྱི་རྒྱུ་དང་ལྡན་ཚེ་མཐུན་སྒྲིལ་གྱི་འབྲས་བུ་འབྱུང་བས།འདྲ་མཉམ་དང་མཐུན་སྒྲིལ་བར་ལ་རྒྱུ་འབྲས་ཀྱི་རྣམ་གཞག་འཇུག་པ་ཡིན།དེར་བརྟེན།མི་རིགས་མང་པོའི་རྒྱལ་ཁབ་ཏུ།མི་རིགས་མཐུན་སྒྲིལ་སྤེལ་དགོས་ཤིང༌།ལྷག་པར་དུ་མི་རིགས་འདྲ་མཉམ་གླེང་དགོས། དེ་ལྟ་མ་ཡིན་ཚེ།མཐུན་སྒྲིལ་དང་འདྲ་མཉམ་བར་གཙོ་ཕལ་གྱི་མགོ་མཇུག་ལྡོག་པ་ཡིན།དགོད་བྲོ་ཞིང་ངུ་ཡང་བྲོ་བ་ཞིག་ལ།དངོས་ཡོད་འཚོ་བའི་ནང་དུ༌།དབང་བསྒྱུར་པའི་ཁྲོད་ཀྱི་མགོ་ཁྲིད་ལ་ཤས་ཀྱིས་མི་རིགས་གནད་དོན་སྐོར་གླེང་སྐབས།འདྲ་མཉམ་ནི་མཐུན་སྒྲིལ་གྱི་རྒྱུ་ཡིན་པ་གཞི་ནས་ཧ་མི་གོ་བའམ་སྣང་ཆུང་རྩིས་མེད་དུ་བཏང་ནས།མི་ཤེས་ཤེས་མདོག་གིས་མཐའ་གཅིག་ཏུ་མི་རིགས་འདྲ་མཉམ་གྱི་འབྲས་བུ་མི་རིགས་མཐུན་སྒྲིལ་རྐྱང་རྐྱང་འུད་བསྟོད་བྱེད་པ་ལས།མི་རིགས་མཐུན་སྒྲིལ་ཡོང་བའི་རྒྱུ་ཉག་ཅིག་སྟེ་མི་རིགས་འདྲ་མཉམ་གླེང་ཙམ་ཡང་མི་བྱེད། གོང་བཤད་མདོར་བསྡུས་ན།གལ་ཏེ་སུས་གནས་ལུགས་འདི་མི་ཤེས་པ་དང༌།རྒྱུ་དང་འབྲས་བུའི་མགོ་མཇུག་ལྡོག་པ།མི་རིགས་བར་གྱི་རྩོད་གཞི་གྲོས་མོལ་བྱེད་སྐབས།འབྲས་བུར་དམོད་པ་ལས་རྒྱུ་མཚན་མི་འཚོལ་བ་དེ་ནི་བསམ་བློའི་ངོས་ཟིན་སྟེང་རྨོངས་པ་དང༌།ལྟ་བ་དང་ལངས་ཕྱོགས་སྟེང་བདེན་རྫུན་བསྲེས་པ།ཆབ་སྲིད་ལྟ་ཚུལ་དང་འཚོ་བའི་ལག་ལེན་ཁྲོད་རང་གཞན་བསླུ་བའི་མཇུག་འབྲས་ལས་གཞན་ཅི།
༤༽མི་རིགས་གནད་དོན་དང་ཡང་དག་པའི་མི་རིགས་ལྟ་བ་བརྩི་སྲུང་བྱེད་དགོས་པའི་སྐོར།
མི་རིགས་ཤིག་ཡིན་ཚེ་དེ་རིང་བཙན་གཉོམ་ཆེ་ཆུང་གང་དུ་གཏོགས་ཀྱང༌།ཐོག་མའི་དུས་སུ་སྒེར་ཚུགས་དང་རང་དབང་རང་བདག་གི་མི་རིགས་ཤིག་ཡིན་པར་མ་ཟད།རང་ཉིད་ཀྱི་ལོ་རྒྱུས་བརྒྱུད་རིམ་དང་དེར་བསྟུན་གྱི་སྤྱི་ཚོགས་ཆགས་སྟངས་ལྡན་པ་དང༌།ཕ་མེས་ཡང་མེས་དང་མི་རབས་མུ་རྒྱུད་དུ་རང་ཉིད་འཚོ་གཞེས་པའི་གནས་དེའི་བདག་པོ་་ཉག་ཅིག་ཡིན་པ་སྨོས་མེད་ལགས།ངེས་པར་དུ་ཁ་གསལ་དགོས་པ་ཞིག་ལ།ཁོ་ཚོས་རང་ཉིད་འཚོ་གཞེས་པའི་ཡུལ་དེ་རུ་རང་ཁྱིམ་རང་བདག་བྱེད་པ་ནི་གནམ་བསྐོས་རྩོད་མེད་ཀྱི་ཁེ་དབང་ཡིན།འོན་ཏེ་ལོ་རྒྱུས་ཀྱི་དུས་སྐབས་མི་འདྲ་བར་བཙན་རྒྱལ་རིང་ལུགས་དང་དམག་དོན་བཙན་འཛུལ་རིང་ལུགས། མི་སེར་སྤེལ་བའི་རིང་ལུགས་རྙིང་མའི་སིམ་འཛུལ་དང་ས་རྒྱ་བསྐྱེད་པ།ཧམ་ཟ་བྱེད་པའི་སྲིད་ཇུས་ལག་བསྟར་བྱས་འོག་བཙན་པོས་གཉོམ་ཆུང་དབང་དུ་བསྡུས་པས།རིགས་དང་རིམ་པ་མི་འདྲ་ཞིང༌།དངོས་བརྒྱུད་མངོན་ལྐོག་ཅི་རིགས་སུ་སུ་ཁོངས་སུ་གཏོགས་ཀྱི་རྩོད་གཞི་སྟེ་བདག་དབང་གི་གནད་དོན་གནས་པར་མ་ཟད།བཙན་དབང་གིས་འཁྱེར་བའི་མི་རིགས་འབྲེལ་བ་ཆགས་ཡོད།འདིའི་རྒྱུ་རྐྱེན་ནི།དུས་རབས་གང་ཡིན་ཡང༌།སྟོབས་ལྡན་མི་རིགས(དྲག་པོའི་སྦྱོར་བར་མོས་པའི་མི་རིགས་ཆུང་ངུ་ཁ་ཤས་ཀྱང་འདུས)དང་དེའི་དབང་བསྒྱུར་བྱེད་མཁན་གྱིས་རྒྱལ་ཁབ་ཀྱི་སྲིད་དབང་དང་དམག་དབང༌།ཕྱི་འབྲེལ་དབང་ཆ་དང་དཔལ་འབྱོར་དང་རིག་གནས་བཅས་ཀྱི་སྲོག་རྒྱུན་བདག་གིར་བཟུང་ཤིང༌།རྟག་ཏུ་དམག་ཤུགས་དང་བཙན་དབང༌།དཔལ་འབྱོར་དང་རིག་གནས་ཀྱི་སྟོབས་བཅས་ལ་བརྟེན་མི་རིགས་གཞན་ལ་དབང་བསྒྱུར་བྱས་པས། མི་རིགས་འབྲེལ་བ་འམ་རིགས་རྒྱུད་དང་གྲུབ་མཐའི་འབྲེལ་བའི་ཐད་དམངས་གཙོ་མ་ཡིན་པའི་ལུགས་ལྡོག་ལོག་སྤྱོད་ཀྱི་ཁོངས་གཏོགས་འབྲེལ་བ་ཞིག་ཆགས་ཡོང༌། དེར་མ་ཟད། དེ་ཉིད་ཐབས་སྣ་ཚོགས་ཀྱིས་མཛེས་པར་འུད་སྒྲོག་བྱས་ཏེ།ཁྲིམས་དབང་སྟེང་མེས་རྒྱལ་གཅིག་གྱུར་དང་ས་ཆའི་བདག་དབང༌།རྒྱལ་ཁབ་ཀྱི་ཁ་ངོ་བཅས་སྲུང་སྐྱོབ་བྱེད་པའི་གཞི་འཛིན་ས་རུ་བྱེད་ངེས།འདི་དང་འདི་ལྟ་བུའི་ངོ་བོའི་སྐུངས་པ་ཕྱུངས་ན། དེ་ནི་བཙན་དབང་དང་རྒྱ་བསྐྱེད་རིང་ལུགས་ཀྱི་ལོག་སྤྱོད་བསམ་བློ་དང་སྲིད་ཇུས་ཀྱི་ཐོན་འབྲས་ཡིན། ལེ་ཉིན་ཀྱིས་འདི་ལྟ་བུའི་ལོ་རྒྱུས་ལ་སྡོམ་ཚིག་བཀོད་ཡོད་དེ།ང་ཚོ་མི་རིགས་ཆེན་མོ་དག་ལ་ལོ་རྒྱུས་ཀྱི་ལག་ལེན་ཁྲོད་ནམ་ཡིན་ཡང་ནོར་འཁྲུལ་ཚབས་ཆེན་བྱུང་མྱོང་ཡོད།ང་ཚོས་དྲག་སྦྱོར་་མང་པོ་ལག་ཏུ་བསྟར་མྱོང་ཞིང༌།ཤེས་ལ་མ་ཤེས་པའི་བར་ནས་མི་རིགས་ཆུང་བར་དྲག་གནོན་དང་བརྙས་བཅོས་ཡ་ང་བ་བཟོས་མྱོང༌།གཉའ་གནོན་བྱེད་མཁན་མི་རིགས་དེ་རླབས་ཆེན་མི་རིགས་ཡིན་མདོག་ཁ་པོར་སྣང་མོད།དོན་དུ་དེ་ནི་དྲག་པོའི་སྦྱོར་བར་བརྟེན་ནས་རླབས་ཆེན་ཡིན་མདོག་ཁ་པོར་གྱུར་པ་ལས་གཞན་ཅི། ཞེས་གསུངས།ཡིན་ན་ཡང༌།དེང་གི་ལོ་རྒྱུས་སྨྲ་བ་ཁ་ཤས་ཏེ་ནང་སྒོས་སུ་མར་ཁེ་སི་རིང་ལུགས་ཀྱི་སྲིད་དཔྱད་པར་རློམས་པ་ལ་ཤས་ཀྱིས།རྣ་ཁུང་བཅད་དེ་དྲིལ་བུ་བརྐུས་པའི་དཔེ་བཞིན་ལོ་རྒྱུས་ལ་འཁྱོག་འགྲེལ་དང་དཀར་ནག་གི་གོ་ལྡོག་ནས། ལོ་རྒྱུས་སྟེང་སྟོབས་ལྡན་མི་རིགས་ཀྱིས་དྲག་པོའི་སྦྱོར་བ་དང་བཙན་དབང་ཆབ་སྲིད་ལ་བརྟེན་ནས་མི་རིགས་ཉམ་ཆུང་དབང་དུ་བསྡུས་པ་དེ།ཐ་སྙད་མཛེས་པ་དང་ཆབ་སྲིད་ཀྱི་ཡིད་འོང་ཚིག་སྐམ་དག་ལ་བརྟེན་ནས་གསང་ཐབས་སྦ་ཐབས་དང་མི་མགོ་གཡོགས་ཐབས་བྱེད་པ་ཡིན།འོན་ཀྱང་བསམ་གཞིགས་ནུས་པ་ལྡན་ཞིང་ལོ་རྒྱུས་དང་གཞུང་ལུགས་ཀྱི་ཤེས་བྱ་ལྡན་པའི་མི་ཞིག་ཡིན་ཚེ།དེའི་ངོ་བོ་ལམ་སང་མཁྱེན་ཡོང་གི་རེད།འདིའི་རིགས་ནི་མར་ཁེ་སི་རིང་ལུགས་ཀྱི་མི་རིགས་གནད་དོན་ཐད་ཀྱི་གཞི་རྩའི་རྩ་དོན་དང་ལྟ་བར་
རྒྱབ་
འགལ་ཏུ་སོང་བར་མ་ཟད།ཐ་ན་མ་རྩ་རིང་ལུགས་ཀྱི་དམངས་གཙོ་རིང་ལུགས་ལྟ་བ་དང་རྩ་དོན་ལའང་འགལ་་འདུག བརྗོད་གཞི་ཞིག་ལ་བསམ་བློའི་གཞུང་ལུགས་སྟེང་ནང་འགལ་དུ་སོང་ཕྱིན། ལག་ལེན་ཁྲོད་དུའང་དེར་བསྟུན་གྱི་རང་མགོ་རང་གིས་གཡོགས་པའི་བྱ་སྤྱོད་འབྱུང་ངེས།
དེའི་ཕྱིར།འདིའི་རིགས་ལ་ཕྱི་སྐོགས་ཇི་ལྟར་མཛེས་པར་སྤྲས་ཀྱང་རུང༌།ནང་སྙིང་ནི་མི་རིགས་བཙན་དབང་བསྒྱུར་པའི་ཞིང་བྲན་བདག་པོ་ས་འཕྲོག་ལྟ་བུའི་མི་རིགས་ཞར་གཏོགས་ལམ་ལུགས་སྟེ་གནམ་འོག་ཐམས་ཅད་རྒྱལ་པོའི་ཁབ་ཏུ་འཛིན་པའི་སྲོལ་རྒྱུན་བཙན་དབང་འདུ་ཤེས་དང་ཆབ་སྲིད་མཐའ་ལྷུང་ལྟ་བ་ལས་མ་འདས།གོ་རྟོགས་སད་པ་དང་དམངས་གཙོ་རིང་ལུགས་ཡང་ན་སྤྱི་ཚོགས་རིང་ལུགས་ཀྱི་བསམ་བློ་ཅན་དང་
མི་རིགས་ལ་རྒྱ་འཛིན་མཁན་ཞིག་ཡིན་ཚེ།ཡུལ་དུས་གང་རུང་དང་བསམ་བློ་དང་ཆབ་སྲིད།མི་རིགས་བརྩེ་དུང་ལ་སོགས་གང་གི་ཐད་ནས་ཀྱང་ལྟ་བ་འདིར་ཡི་རང་དང་དང་ལེན་བྱེད་མི་སྲིད།མདོར་བསྡུས་ན།མི་རིགས་ཀྱི་གནད་དོན་དེ་མཐར་ཐུག་མཛུབ་སྟོན་བསམ་བློ་དང་ལྟ་བའི་སྟེང་གནས་ཏེ།ཁ་ཞེ་གཉིས་མེད་ཀྱིས་མི་རིགས་འདྲ་མཉམ་གྱི་རྩ་དོན་ཁས་ལེན་མིན་ནི་གནད་ཀྱི་དམ་པའོ།།རྩ་དོན་འདིར་དངོས་ནས་ཡིད་འཐད་བྱུང་བ་ཞིག་ཡིན་ཕྱིན།མི་རིགས་ཞར་གཏོགས་བསམ་བློ་དང་དེ་འབྲེལ་ཁྱད་དབང་ལ་སོགས་ཀྱང་ཡོད་མི་འོས་ཤིང༌།མི་རིགས་བར་གྱི་བཙན་དབང་གཉའ་གནོན་དང་དབང་བསྒྱུར་བརྙས་བཅོས་སོགས་ནི་དེ་ལས་ཀྱང༌། འདི་ནི་གཏན་ཚིགས་ཀྱིས་གྲུབ་པ་ཞིག་ཡིན། ཡིན་ན་ཡང༌།འཚོ་བའི་ལག་ལེན་དངོས་ཀྱི་ཁྲོད།མི་རིགས་བར་དུ་གཉའ་གནོན་དང་བཙན་དབང་ལ་བརྟེན་པ་ཡིན་མིན་དེ།མཐའ་གཅིག་ཏུ་ཡིན་དང་མིན་ཞེས་ལན་འདེབས་པར་དཀའ་སྟེ།རྒྱུ་མཚན་གོང་ནས་བཤད་པ་བཞིན།འདི་ལ་ཆགས་སྟངས་སྣ་ཚོགས་དང་ཚད་མི་འདྲ་བ་སྣ་ཚོགས་ཡོད་པར་མ་ཟད།མཛེས་པའི་ཐ་སྙད་སྣ་ཚོགས་ཀྱིས་རབས་དང་རིམ་པ་བྱས་ནས་བཀབ་ཡོད་པའི་གནད་དོན་ཞིག་ཡིན།དེ་ལྟ་མོད་ཀྱང༌།འཚོ་བ་དངོས་ཀྱི་ཁྲོད་མི་རིགས་གཉའ་གནོན་དང་མི་རིགས་བཙན་དབང་ལག་ཏུ་བསྟར་པ་ཡིན་ཚེ།སྤྱིར་བཏང་རྣམ་པ་གཉིས་ཡོད་དེ།གཅིག་ནི་དངོས་མངོན་དྲག་གསུམ་འཛོམས་པའམ་དམུ་རྒོད་དམར་རྗེན་དུ་མཚོན་ཡོང་ཞིང༌། ཅིག་ཤོས་ནི་བརྒྱུད་ལྐོག་ཞི་གསུམ་མམ་ཡང་ན་ཕར་བལྟས་ཚོད་ཀྱིས་གུ་ཡངས་པའི་ཚུལ་གྱིས་མཚོན་ཡོང༌།སྔ་མ་ནི་དྲག་ཤུགས་ལ་བརྟེན་པ་དང་ཕྱི་མ་ནི་ཞི་ཐབས་ལ་བརྟེན་པ་ཡིན།སྔ་ཕྱི་གཉི་གས་གནས་བབ་ཀྱི་འགྱུར་ལྡོག་ལ་དམིགས་ནས།དེར་བསྟུན་གྱི་ཐབས་ལམ་མམ་སྐབས་འགར་ཐབས་གཉིས་བསྣོལ་མར་བེད་སྤྱོད་གཏོང་ངེས།ཇུས་ལ་མཁས་པའི་དབང་བསྒྱུར་པ་ནམ་རྒྱུན་ཞི་བའི་ཐབས་ལ་བརྟེན་པ་དང༌། མིག་རྒྱ་ཐུང་བའི་དབང་བསྒྱུར་པ་རྟག་ཏུ་དྲག་པོའི་ལས་ལ་འཇུགདྲག་སྦྱོར་མཐོང་སླ་ཞིང་ཞི་ཐབས་ཚོར་དཀའ་བ་ཡིན།འོན་ཀྱང་གཉའ་གནོན་དང་དབང་བསྒྱུར་མྱོང་བའི་མི་རིགས་ལ་མཚོན་ན།ཞི་ཐབས་ཀྱི་བྱས་འབྲས་དེ་དྲག་སྦྱོར་ལས་ཉེན་ཚབས་ཆེ།རྒྱུ་མཚན་གང་ཡིན་ཞེ་ན།རྙོག་དྲ་ལྡན་པའི་སྤྱི་ཚོགས་འཚོ་བའི་ཁྲོད། བརྙས་གནོན་མིན་པ་ལྟ་བུའི་བརྙས་གནོན་དང༌།བཙན་དབང་མིན་པ་ལྟ་བུའི་དབང་བསྒྱུར་དེ།བརྙས་གནོན་ལྟར་སྣང་དང་བཙན་དབང་ལྟར་སྣང་ལས་ལྡབ་འགྱུར་གྱིས་དྲག་ཅིང་ཚབས་ཆེའོ།། མཚམས་འདི་ནས་ད་དུང་ངེས་པར་དུ་བསྟན་དགོས་པ་ཞིག་ལ། གནའ་དེང་ཕྱི་ནང་གི་ལོ་རྒྱུས་དང་འཚོ་བ་དངོས་ཀྱི་ཁྲོད་སྤྱིར་བཏང་དུ་གནས་པའི་སྣང་ཚུལ་ཞིག་སྟེ།སྤྱིར་བཏང་ཡིན་ན་དབང་བསྒྱུར་མི་རིགས་དང་མི་སེར་སྤེལ་བའི་རིང་ལུགས།མི་རིགས་ཆེན་མོ་དེ་དག་གིས་རང་གི་ཁོངས་གཏོགས་ཀྱི་དབང་བསྒྱུར་མྱོང་བའི་མི་ རིགས་དག་ལ་ནང་ཁུལ་དུ་སོ་སོར་ཕྱེས་ནས་བཅོས་སྐྱོང་བྱེད་པའི་སྲིད་ཇུས་ལག་ཏུ་བསྟར་པ་ཡིན་ཏེ།མི་རིགས་་ཤིག་གི་ནང་ཁུལ་དུ་ཁོངས་གཏོགས་མི་འདྲ་བའི་སྲིད་འཛིན་ས་བཅད་ཕྱེས་ཤིང༌།མི་རིགས་གཅིག་ཡུལ་གྲུ་མི་འདྲ་བ་དུ་མར་བགོས་ཏེ་སིལ་བུར་བཏང་བ་དང༌།འདིའི་དགོས་དབང་ནི་དབང་བསྒྱུར་བྱེད་བདེ་ཞིང་ཁྱུར་མིད་གཏོང་བདེ་བ་དེའོ།།དེའི་མོད་ལ།མི་རིགས་གང་དེའི་རང་སྟེང་ན་གནས་པའི་སྲོལ་རྒྱུན་གྱི་སྒྲིག་གཞི་དེ་ཐབས་སྣ་ཚོགས་ཀྱིས་མི་རིགས་ཆེན་མོ་རང་གི་ལུགས་སུ་བསྒྱུར་བ་དང་བསྟུན་ནས།མི་རིགས་ཉམ་ཆུང་དག་གི་སྐད་དང་ཡི་གེ། ཡུལ་སྲོལ་རིག་གནས་ལ་སོགས་པའང་མི་རིགས་ཆེན་མོ་དེའི་རྗེས་སུ་འབྲངས་ཤིང་གཞན་འགྱུར་བྱུང་བར་བྱེད། འདི་ནི་རྒྱལ་རབས་སོ་སོའི་དབང་བསྒྱུར་མི་རིགས་དང་དབང་བསྒྱུར་གྲལ་རིམ་གྱིས་རྟག་ཏུ་་ལག་བསྟར་བྱེད་པའི་ཐབས་ལམ་གལ་ཆེན་ཞིག་ཡིན།ཐབས་ལམ་འདིའང་མཐར་གཏུགས་ན།དུས་རབས་སོ་སོའི་དབང་བསྒྱུར་མི་རིགས་དང་དབང་བསྒྱུར་པས་དབང་བསྒྱུར་མྱོང་བའི་མི་རིགས་དེའི་རིག་གནས་ཀྱི་ཡུལ་དབུས་མེད་པར་གཏོང་ཆེད་དང༌། མི་རིགས་ཀྱི་འདུ་ཤེས་དང་ལ་རྒྱ། ལྷག་པར་དུ་མི་རིགས་ཀྱི་གཅིག་འདུས་སྟོབས་ཤུགས་དེ་སིལ་བུར་བཏང་ནས་ཁྱུར་མིད་བྱེད་བདེ་བའི་ཆེད་དུ་ཡིན།
འདི་ནི་སིལ་བུར་ཕྱེས་ནས་སྐྱོང་བའི་སྲིད་ཇུས་ཀྱི་ངོ་བོ་དང་དམིགས་ཡུལ་ལོ།།ད་དུང༌།གནའ་དེང་ཕྱི་ནང་གི་དབང་བསྒྱུར་མི་རིགས་དང་རྒྱལ་རབས་སོ་སོས་དབང་བསྒྱུར་མྱོང་བའི་མི་་རིགས་དེ་ལ་བེད་སྤྱོད་གཏོང་བའི་ཁྲིམས་སྲོལ་ཞིག་ཡོད་པ་ནི།མི་རིགས་དབང་བསྒྱུར་དང་གཉའ་གནོན་ལམ་ལུགས་ལ་མགོ་སྒུར་བ་དང་དང་ལེན་བྱས་ཚེ།དེ་ནི་ཡ་རབས་འབངས་མི་ཡིན་པ་དང༌།དེ་ལས་ལྡོག་ན་མ་རབས་ངན་པ་དང་ངོ་ལོག་པར་བརྩི།ཡ་རབས་ལ་བརྔན་པ་གནང་ཞིང་མ་རབས་ལ་ཆད་པ་གཅོད། མགོ་སྒུར་མིན་ལས་བཟང་ངན་འབྱེད་པ་དང༌།དང་ལེན་མིན་ལས་ཆད་བསྟོད་དབྱེ་བའི་བཤད་ཚུལ་ཤིག་ཆགས་འདུག་ཅིང༌། འདི་ཉིད་མི་རིགས་ཉམ་ཆུང་རྣམས་བདག་སྐྱོང་བྱེད་ཐབས་ཀྱི་ཚད་གཞིར་འཇོག་ཅིང་ཡོད།ཡ་མཚན་པ་ཞིག་ལ།དུས་དེ་རིང༌།དབང་བསྒྱུར་པ་ལ་ལས་འཚོ་བ་དངོས་ཀྱི་ཁྲོད། བཀས་བཀོད་སྒེར་དབང་སྤྱི་ཚོགས་ཀྱི་མི་རིགས་་གཉའ་གནོན་བྱེད་པའི་ཚད་གཞི་དེ་ད་དུང་ཡང་རྨོངས་ཚོད་ཀྱིས་ལག་ཏུ་བསྟར་ཞིང་འདུག་ལ།ཐ་ན་དེ་ལ་ཡི་རང་འུད་བསྟོད་བྱེད་ཀྱིན་འདུག་གོ། །
འོན་ཏེ་གནའ་བོའི་བཀས་བཀོད་སྤྱི་ཚོགས་སུ།མཁས་ཤིང་མཛངས་པའང་རེ་འགའ་སྣང་སྟེ།གནའ་བོའི་རྒྱལ་ཁབ་གསུམ་གྱི་སྐབས་སུ་ཀྲུའུ་ཀི་ལེང་གིས་དམག་འཐབ་ཁྲོད་མིན་ཧོ་ཐེངས་བདུན་ལ་བཟུང་ཞིང་ཐེངས་བདུན་ལ་བཏང་བའི་གཏམ་རྒྱུད་ཡོད་ཅིང༌།སྐབས་དེའི་རྒྱ་རིགས་དང་ཉེ་འབྲེལ་མི་རིགས་ཀྱི་འབྲེལ་བ་ནི་མཛའ་ཞིང་མཐུན་པ་ཞིག་ཡིན།ཀྲུང་གོ་གསར་བ་ཚུགས་པའི་ཐོག་མའི་དུས་སུ།གསར་བརྗེའི་གཙོ་འཛིན་མའོ་ཙེ་ཏུང་་གིས་ཀྱང་ཡང་དག་པའི་སྒོ་ནས་འདི་ལྟར།ང་ཚོ་ཀྲུའུ་ཀི་ལེང་ལས་མཁས་མཛངས་ལྡན་དགོས་ཏེ། ཐེངས་བཅུ་ལ་འཛིན་པ་དང་ཐེངས་བཅུ་ལ་བཏང་ཆོགཐ་ན་ཐེངས་བརྒྱར་བཟུང་ནས་ཐེངས་བརྒྱར་བཏང་ཡང་ཆོགཅེས་གསུངས་མྱོང༌། ཡིན་ན་ཡང་དེའི་རྗེས་སུ། གཡོན་ལྷུང་གི་ལོ་ཉི་ཤུའི་རིང་གི་ནོར་འཁྲུལ་ལམ་ཕྱོགས་དང་ཡང་སྒོས་ལོ་བཅུའི་གོད་ཆག་གི་ཁྲོད་དུ། མི་རིགས་གཞན་དག་ཐེངས་གཅིག་ལ་བཟུང་བ་དང་མི་གཏོང་བ་དང༌།ཐ་ན་ངོ་ལོག་གྲ་སྒྲིག་བྱེད་པའི་སྔ་རོལ་ནས་མེད་པར་གཏོང་དགོས་ཞེས་པའི་གནས་ཚུལ་བྱུང་ཞིང༌། ཡ་ང་ཞིང་སྐྱི་གཡའ་བའི་མི་མེད་སྡེ་བ་དང་ཡུག་ཟ་སྡེ་བ་སོགས་ཀྱི་སྣང་ཚུལ་བྱུང་མྱོང༌།གོང་ནས་དབང་བསྒྱུར་པའི་ཞི་དྲག་གི་ཐབས་ལམ་མཚམས་སྦྱོར་བྱས་པ་ཡིན་ཞིང༌།དེ་དང་འབྲེལ་ནས་གནད་དོན་གཞན་ཞིག་སྟེ་གཉའ་གནོན་མྱོང་བའི་མི་རིགས་སམ་ཉམ་ཆུང་མི་རིགས་ཀྱིས་མི་རིགས་རང་གི་རང་དབང་དང་སྒེར་ཚུགས་ཀྱི་ཆེད་དུ་བདེན་དོན་འཇིགས་སྐྱོབ་ཀྱི་ལས་འགུལ་ཡང་གླེང་བར་འདོད་དོ།།རྒྱལ་ཁབ་སོ་སོའི་དབང་བསྒྱུར་མྱོང་བའི་མི་རིགས་སོ་སོའི་གནས་ཚུལ་ལས་བལྟས་ན། དེ་ལའང་ཞི་དྲག་རིགས་སྣ་ཚོགས་འདུག་ཅིང༌།སྙིང་སྟོབས་དང་བློ་གྲོས་གཉིས་འདུས་ཀྱིས་འཛེམ་བག་མེད་པར་མི་རིགས་གཉའ་གནོན་ལ་འགོག་རྒོལ་བྱེད་པ་ཡིན།བྱེ་བྲག་འཐབ་རྩོད་བྱེད་སྟངས་ངེས་གཏན་ཞིག་ཡོང་དུ་མེད་པས།རྒྱལ་ཁབ་དང་མི་རིགས་རང་ཉིད་ཀྱི་ལོ་རྒྱུས་ཆ་རྐྱེན་དང་དངོས་ཡོད་གནས་ཚུལ་བཅས་ལ་བསྟུན་དགོས།མི་རིགས་དང་རྒྱལ་ཁབ་ལ་ཤས་ཀྱིས་དུས་སྐབས་ངེས་ཅན་དང་སྤྱི་ཚོགས་ཆ་རྐྱེན་ངེས་ཅན་འོག དྲག་ཤུགས་ལ་བརྟེན་ནས་ངོ་རྒོལ་བྱས་པས། མཇུག་མཐར་གཟི་འོད་འཚེར་བའི་རྒྱལ་ཁ་འཐོབ།དཔེར་ན་ཀྲུང་གོ་ལྟ་བུའོ།།འོན་ཀྱང་སྤྱིར་བཏང་དུ་ལུའུ་ཞུན་ལགས་ནས་གསུངས་པ་བཞིན།རྡོ་འོག་ཏུ་མནན་པའི་སྐྱེ་དངོས་དེ་འཁྱོག་ནས་སྐྱེས་པ་ལས་ཐབས་མེད།ཅེས་པའི་གནས་ལུགས་འདི་རྟོགས་དགོས་ན།རང་གཞན་གྱི་གནས་ཚུལ་ལ་ཆ་རྒྱུས་གསལ་བོ་ཡོད་དགོས་ཤིང༌།དུས་དང་གནས་ཚུལ་དངོས་ལ་གསལ་བོར་བརྟགས་ནས།མཉེན་པས་སྲ་བ་ཐུལ་བ་ལས་ཨུ་ཚུགས་ཀྱིས་སྒོ་ང་རྡོ་ལ་བརྡབས་མི་རུང༌།ངེ་པར་དུ་ཤེས་དགོས་པ་ཞིག་ནི།བདེན་དོན་གྱི་ལས་དོན་ཡང་ཡུལ་དུས་རྐྱེན་གསུམ་དང་ཕྱོགས་གཉི་གའི་སྟོབས་ཤུགས་ཆེ་ཆུང་སོགས་ལ་རག་ལས་སོ།། ལས་བཟང་བོར་བར་ཆད་མང་ཞིང་དཀའ་ངལ་ཁྲོད་དུ་རྒྱལ་ཁམས་དར་ཞེས་པ་ནང་བཞིན།སྐབས་མང་པོ་ཞིག་ཏུ་ཞི་བའི་འཐབ་མོ་དྲག་སྦྱོར་ལས་བཟང་ཞིང༌།བརྒྱུད་པའི་ཐབས་དེ་དངོས་ལས་རྒྱལ།གན་དེས(Gandhi)སྤེལ་བའི་ཞི་བ་མི་འདྲིས་པའི་ལས་འགུལ་གྱིས་མཐའ་མར་ཧིན་རྡུའི་མི་རིགས་སོ་སོ་རང་དབང་སྒེར་ཚུགས་བྱས།ཡིན་ཡང་འདི་ནི་དཔེ་ཞིག་བསྟན་པ་ལས་འདི་ལྟར་ལག་ལེན་བྱེད་དགོས་ཞེས་པ་མིན།གོང་གསལ་ནི་གཉའ་གནོན་མི་རིགས་དང་གཉའ་གནོན་མྱོང་བའི་མི་རིགས་བར་མི་རིགས་འཐབ་རྩོད་ཀྱི་་སྤྱི་འགྲོས་དང་དེའི་ཕྱོགས་བསྡོམས་ཙམ་ཡིན།གང་ལྟར་ཀྱང༌།མི་རིགས་གནད་དོན་སྟེང༌།ལོ་རྒྱུས་ཀྱི་ཉམས་མྱོང་དང་བསླབས་བྱ་ཕྱོགས་བསྡོམས་བྱས་ན།དབང་བསྒྱུར་པས་ཞི་དྲག་གི་ཐབས་དང་སིལ་བུར་སྐྱོང་བ་སོགས་ཐབས་གང་ཞིག་སྤྱད་ཀྱང་རུང༌།འདས་ཟིན་དང་ད་ལྟ་གང་ཡིན་རུང༌།ངོ་བོའི་སྟེང་དེ་ནི་ཤིན་ཏུ་མི་འོས་པའི་གནས་ཤིག་ལགས། རྒྱུ་མཚན་ག་རེ་ཡིན་ཞེ་ན།
དེ་ནི་ཡར་ཐོན་ལ་རྒོལ་བ་དང༌།དམངས་གཙོ་ལ་རྒོལ་བ།མིའི་རིགས་ཀྱི་དཔལ་ཡོན་ལ་རྒོལ་བའི་ལོག་སྤྱོད་ཀྱི་སྲིད་ཇུས་ཡིན་པས་དང༌།དེང་རབས་སྤྱི་ཚོགས་ཀྱི་ཚད་གཞི་སྟེ་དམངས་གཙོ་རིང་ལུགས་ཀྱི་མི་རིགས་འདྲ་མཉམ་དང་འགལ་བ་ལྟག་སྤྲོད་དུ་སོང་བར་མ་ཟད།སྤྱི་ཚོགས་རིང་ལུགས་ཀྱི་སྔོན་ཐོན་གྱི་མི་རིགས་འདྲ་མཉམ་ལྟ་བར་དེ་ལས་ཀྱང་རྒྱབ་འགལ་བྱས་པས་སོ།།མདོར་ན།མི་རིགས་མང་པོའི་རྒྱལ་ཁབ་ཏུ།མི་རིགས་སོ་སོའི་ཐུན་མོང་གི་རྩ་བའི་ཁེ་ཕན་གྱི་ཆེད་དུ།བྱེད་ཐབས་སྣ་ཚོགས་ཤིག་སྤེལ་བ་ཡིན་མོད༌།འཕྲལ་དོན་འཁྱོངས་ཐབས་ལས་ཕུགས་མི་རིང༌།མི་རིགས་འདྲ་མཉམ་གྱི་རྩ་དོན་རྒྱུན་འཁྱོངས་བྱས་པ་ཡིན་ཚེ། ད་གཟོད་མི་རིགས་གནད་དོན་རྩད་ནས་ཐག་གཅོད་བྱེད་ཐུབ་ཅིང༌།ཉམ་ཆུང་མི་རིགས་དག་གི་ཁེ་ཕན་ལའང་སྲུང་སྐྱོང་བྱས་ནས།རྒྱལ་ཁབ་དེའི་མི་རིགས་ཆེན་མོའི་ཕུགས་ཀྱི་བདེ་བར་ཡང་ཕན་ཐོགས་ངེས། མཁས་ཤིང་མཛངས་པའི་རྒྱལ་ཁབ་སོ་སོའི་མགོ་ཁྲིད་པས་གནད་འདི་མཁྱེན་རྒྱུ་ནི་ཤིན་ཏུ་གལ་ཆེ་ཞིང༌།འདི་ལྟར་ན་ད་གཟོད་མི་རིགས་ཆེན་མོ་ནི་བདེན་དོན་དང་མཐུན་པའི་མི་རིགས་ལྟ་བ་སྲུང་སྐྱོང་བྱེད་མཁན་ཡིན་པའང་མཚོན་ཐུབ།
Subscribe to: Posts (Atom)


text:
རྩོམ་པ་པོ། དབྲ་ཁྱུང་།
༄༅། །དེ་ཡང་བོན་བསྟན་ཕྱི་དར་སྐབས་སུ་བྱོན་པའི་གཏེར་སྟོན་བརྒྱ་རྩའི་ནང་ཚན། སྨོན་ལམ་དབང་གིས་གཏེར་གྱི་ཐོག་མ་རྒྱ་གར་ནས་བྱོན་པའི་༼རང་རེ་དཔེ་ཆ་ཁག་ལས་ཨ་ཙ་ར་ཞེས་འཁོད་ཀྱང་དོན་དུ་”ཨ་ཅར་ཡ་”མིན་ནམ་སྙམ། གང་ལགས་ཞེ་ན་ཨ་ཅར་ཡ་ནི་རྒྱ་གར་བའི་སློབ་ཆེན་གྱི་གོ་གནས་ཞིག་གི་མིང་ཡིན་པས་རྒྱ་བོད་གཉིས་ཀྱི་ཡི་གེ་ལས་ཅ་དང་ཙ་གཉིས་ཤིན་དུ་ནོར་དོག་ཆེ་བས་སོ།༽ཨ་ཙ་ར་དཀོན་མཆོག་གྲགས་པ་དང་། ཉ་མོ་མགོན་པོ། སད་ཀུན་རདྣ་གསུམ་མོ། །འདི་གསུམ་ཆ་རྒྱ་གར་གྱི་མི་ཡིན་པའི་ངེས་པ་མ་མཐོང་། དེ་ཡང་ཐོག་མར་རྒྱ་གར་ཡུལ་ནས་བོད་ཡུལ་ན་གསེར་ཅི་ཙམ་འདོད་པ་བླང་དུ་ཡོད་ཟེར་བ་ཞིག་ཐོས་ནས། བོད་དུ་ཡོང་བས་གསེར་ཅི་ཡང་མ་རྙེད་ནས་མི་ལ་དྲིས་པས་བསམ་ཡས་ན་གསེར་མང་པོ་ཡོད་ཟེར། དེ་ནས་བསམ་ཡས་སུ་ཡོང་ནས་གསེར་བཙལ་སྐབས་བསམ་ཡས་སྐོར་ཁང་ནང་ནས། བོད་ཆུ་བྱ་སྤྱི་ལོ་ ༩༡༣ ལོར་སྟག་སྒྲོ། གཟིག་སྒྲོ། དོམ་སྒྲོ་གསུམ་རྙེད་པས་བོན་གཏེར་གྱི་ཐོག་མ་དབུ་འདི་ནས་འཛིན། ལྷོ་བལ་གཏེར་སྟོན་ཨ་ཙ་ར་མི་གསུམ་ནི་གཏེར་སྟོན་བརྒྱ་རྩའི་ཐོག་མའི་གྲས་ཤིག་ཡིན་ལ། ཨ་ཙ་ར་གསུམ་སྟོད་ལུང་ནས་ཡར་སོང་སྟེ། བྱང་ནམ་ར་བྱ་བར་སླེབས་པས། ལ་སྟོད་ཀྱི་འདར་བན་ཤཱཀྱ་མུ་ནེ། མཆིམས་ཤཱཀྱ་བྲ་བ། འོ་མ་བྱང་ཆུབ་སྡེ་དང་གསུམ་གྱིས་རྟ་ཁལ་གཅིག་དང་བཅས་བྱང་འབྲོག་རུའི་ཐོག་ཏུ་འགྲོ་བ་ལམ་ཁར་འཕྲད་པས། ཨ་ཙ་ར་ན་རེ། ཁྱོད་ཅག་གང་དུ་འགྲོ་བྱས་པས། བན་དེ་གསུམ་ནས་བསམ་ཡས་སུ་ཆོས་གཏེར་འདོན་དུ་འགྲོ། རྟ་ཁལ་འདི་བསམ་ཡས་དགོན་པའི་དཀོར་གཉེར་ལ་རྔན་པ་སྟེར་རྒྱུ་ཡིན་ཟེར་བར། ཨ་ཙ་ར་གསུམ་ནས་གཏེར་ངེད་ཅག་གིས་རྙེད་ཡོད། རྟ་ཁལ་དང་བཅས་པ་ངེད་ལ་བྱིན་དང༌གཏེར་སྒྲོ་འདི་དག་ཁྱོད་ཚོར་འབུལ་བྱས་པས། བན་དེ་རྣམས་ཀྱིས་གཏེར་སྒྲོ་ལ་རེག་པས། འོད་དང་མེ་སྟག་འཕྲོ་བར་འདུག་པས་ཆོས་ཟབ་མོ་འདུག་སྙམ་ནས་ནོར་ཨ་ཙར་གསུམ་ལ་བྱིན། གཏེར་སྒྲོ་སོགས་བན་དེ་གསུམ་གྱིས་ཁྱེར་ནས་སོང་སྟེ། ལམ་དུ་ཁ་ཕྱེ་འདོད་ཀྱང་ཆོ་འཕྲུལ་འཚུབ་པས་ཁ་ཕྱེ་མ་ནུས། དེ་ནས་ལ་སྟོད་དུ་ཕྱིན་ནས། སྨན་གོང་དུ་གཟེ་བན་ཤེས་རབ་རྒྱལ་མཚན་གྱི་ཁྱིམ་དུ་བསྡད། གཟེ་བན་ལ་ཚ་བོ་བོན་པོ་གཟེ་སྒུར་བྱ་བ་ཞིག་ཡོད་པ་དེར་བཞུགས་འདུག དེས་དཀར་མོ་འབྲུ་སྣ་བདུན་གྱི་མཆོད་པ་ཕུལ། ལྷ་ཕྱག་འཚལ། གསོལ་བ་བཏབ་ནས་སྒྲོ་བ་ཁ་ཕྱེས་ཏེ་བལྟས་པས་བོན་དུ་འདུག བན་དེ་གཉིས་ཀྱིས་འདི་མེ་ལ་བསྲེག་གམ་ཅི་བྱེད་ཟེར་བས་ཆོ་འཕྲུལ་སྣ་ཚོགས་བྱུང༌། འདར་བན་ཤཱཀྱ་མུ་ནེས་བདག་བྱས་པ་ན། གཟེ་བོན་ཤེས་རབ་རྒྱལ་མཚན་ན་རེ། འདི་རྣམས་ལ་བཀའ་སྲུང་བཙན་པོ་ཡོད་ངེས་པས། འུ་ཅག་བན་དེ་རྣམས་ཀྱིས་བཟུང་ན་མི་ཉན། ཚ་བོ་གཟེ་སྒུར་ལ་བྱིན་དང་ནོར་འབུལ་ངེས་ཟེར་བས་གཟེར་སྒུར་ལ་ཕུལ་ཟེར། དེ་རྣམས་ཀྱི་བོན་བདག་ནི་ལ་སྟོད་སྨན་གོང་གི་གཟེ་བོན་ཆེན་པོ་ཡིན་ནོ། །
གཏེར་སྒྲོ་རྣམས་སུ་བོན་སྡེ་ཇི་ལྟར་བྱུང་ཚུལ་ནི། སྟག་སྒྲོའི་ནང་ནས་འདུལ་བ་རྒྱུད་དྲུག གསས་མཁར་ས་ལེ་སྒྲོན་མ་སོགས་སལེ་ལུང་བཅུ། མན་ངག་ལྷ་ཁྲིད། མདོ་བར་ཏི་ཀ ཚེ་ཕྱག་སུམ་ཅུ་བ། ཟ་ཕྱག་ནར་མ་རྣམས་དང༌། ནང་རྟེན་འབྲེལ་གྱི་བོན་སྡེ་ལ། ཡེ་སངས་རང་འདུལ་གྱི་རྒྱུད་ལ་སོགས་རྒྱུད་བདུན། དུག་ལྔ་ལམ་ཁྱེར། གསང་བ་བསྒྲགས་པ་རྒྱུད་ཀྱི་དཔེའུ་ཙེ། སྟོང་གསུམ་རྒྱུད་བཤད་ཆེན་མོ། བསྒྲགས་པ་བར་མ་སྣོད་བཅུད་བསྟན་པའི་རྒྱུད།བསྒྲགས་པ་ཐ་མ་སྡོང་པོ་དགུ་འདུས་ཀྱི་རྒྱུད་རྣམས་བཞུགས། གཟིག་སྒྲོའི་ནང་དུ། འབུམ་ཕྱི་ནང་གསང་གསུམ་སྟེ། ཕྱི་ཁམས་བརྒྱད་གཏན་ལ་ཕབ་པའི་འབུམ་པོད་བརྒྱད། རྩ་འགྲེལ་ཆེན་མོ་དང་དགུ། ནང་འབུམ་སྡེ་བཞི་དང༌། གསས་འབུམ་སྡེ་བཞི་དང༌། འདུལ་འགྲེལ་པོད་གཉིས་དང་བཅུ། གསང་བའི་འབུམ་དགུ་གསས་དང་བཅུ་ནི། ལྷ་མོའི་དབྱིངས་འབུམ། རྨ་འབུམ་གར་ཆད། གཙུག་འབུམ་འབར་བ། ཐེག་པ་གསེར་འབུམ། ཉི་མ་འོད་འབུམ། རིན་ཆེན་སྤུངས་འབུམ། ཉི་ཁྲི་ཆུ་འབུམ། ཐུགས་རྗེ་རྒྱུན་འབུམ། གཡུང་དྲུང་ཡེ་འབུམ། རྫོགས་པ་ལྷ་འབུམ་དཀར་བོ་དང་བཅུ། དེ་དག་གི་འགྲེལ་བ་གཏོ་སྒྲོམ་འབུམ་ཏིག་དང་བཅུ་གཅིག ཀླུ་འབུམ་དཀར་ནག་པོ་ཏི་བཞི་སྟེ་འབུམ་སྡེ་པོད་སུམ་ཅུ་རྩ་བཞི་བཞུགས་སོ། །
དེ་རྣམས་ཀྱི་བོན་བདག་ནི་ལ་སྟོད་སྨན་གོང་གི་གཟེ་བོན་ཆེན་པོ་ཡིན་ནོ། །དོམ་སྒྲོའི་ནང་ནས། གསང་སྔགས་ཕྱི་ནང་གསང་གསུམ་དང༌། ཁྱད་པར་འཕགས་པའི་རྫོགས་ཆེན་རྣམས་ཡིན་ཏེ། སྤྱི་ཁོག་བཞེད་མང་གི་བོན་སྡེ་ལ། ཕྱི་འདུར་ནང་འདུར་གཉིས་ཏེ། ཕྱི་གྲི་འདུལ། བཙན་འདུལ། བཀྲ་འདུལ། ལྷེའུ་འདུལ། སྨན་འདུལ་རྣམས་དང༌། ནང་གསོན་བོན་ལ། ལྷ་སྙེགས། འཁོན་འདོན། གསས་བཞི། ལེགས་བརྒྱད། ཐར་གླུད། སལེ་བོན། གཙུག་རི་གླིང་གྲགས་ཆེ་ཆུང༌། ན་རག་གཏིང་སྦྱོང༌། ཀུན་རིག་ལས། སྡེ་བརྒྱད་དཀྱིལ་འཁོར། ལྕུག་ལེ་སྒྲོལ་བའི་སྤུར་སྦྱོང༌། ལྕུག་ལེའི་སཙྪ། སྣང་གཤེན་གྱི་མེ་མཆོད། ཀློང་རྒྱས་སྦྱིན་སྲེག ཆ་གསུམ་ཆེ་ཆུང་བཞི། གཏོ་བུ་ལག་ངན་གྱི་པང་སྐོང༌། ཕྱི་ནང་གསང་བའི་དབང་མི་འདྲ་བ་དགུ། དབང་ཁྲིད་ཆེན་མོ་དང་བཅུ། ནང་རྫོགས་ཆེན་གྱི་སྡེ་ལ། བདུད་རྩི་སྨན་རྫོགས། ལྷ་རྩེ་དབང་རྫོགས། རྫུ་འཕྲུལ་གཏིང་རྫོགས། གཡུང་དྲུང་ཁྲོ་རྫོགས། མ་མོའི་ཀློང་རྫོགས། སྐུ་གསུང་ཐུགས་རྫོགས། དེ་དག་སྒྲུབ་པ་རེ་རེར་རྒྱུད་གསུམ་གསུམ་ཡོད། ནག་པོ་རྒྱུད་གསུམ་སྟེ། རེ་ནག་དང་འཕྱར་ནག་དང༌། ལྡེང་ནག་གསུམ། གཟེ་ཕུར་དམར་ནག གེ་ཁོད་དཀར་ནག ཞང་ཞུང་ཐིས་འཕེན། གསེར་མདའ་བཙོ་སྒྲུབ། ཕུར་བའི་རྒྱུད་བཞི། ལུང་ཐབས་བཞི། རྩ་འགྲེལ་ཆེ་ཆུང༌། ཕྱག་རྒྱ་འཕྲུལ་གྱི་ལྡེ་མིག ཕུང་ཏིག་རྩ་འགྲེལ། ཁུག་མ་ལྔ་ལ་ཁུག་སྨན་སྡེ་བཅུ། དེ་ལ་རྒྱུད་ཆེན་གསུམ། སྲིད་པ་དས་ཆད་ཀྱི་རྒྱུད་ལ་དས་ཆད་དགུ། སྲིད་པ་ཡེ་འགྲོལ་གྱི་རྒྱུད་ལ་གནས་འགྲེལ་བདུན། བསེ་ཁོག་ཆེན་མོའི་རྒྱུད་ལ། ཕྱི་ནང་གསང་བའི་བསེ་ཁོག་བཅོ་ལྔ། ཀུན་འདུས་རིན་ཆེན་རྩ་རྒྱུད་ལ་འགྲེལ་བ་ཆེ་ཆུང་གསུམ། གཞན་ཡང་མང༌༼རྡོ་ལ་གསེར་ཞུན། ཡི་གེ་འབྲུ་འཛོམས།ལྷ་མོ་དགུ་ཕྲེང༌། བསྒྲིལ་གནམ་གསུམ༽དུ་ཡོད། གསང་བ་ཡང་རྩེ་བླ་མེད་ཀྱི་བོན་སྡེ་ལ། སེམས་ཕྱོགས་རྒྱུད་གསུམ་ཞེས། སེམས་ཀྱི་མཐའ་རིམ་ཆེན་མོ་གབ་པ་དགུ་སྐོར་གྱི་རྒྱུད་ལ། ནམ་མཁའ་བྱང་མཛོད་སོགས་གབ་པ་དགུ།སེམས་ཀྱི་ཁོག་ལུང་གཡུང་དྲུང་མཐའ་བསྐོར་གྱི་རྒྱུད་ལ། གསས་མཁར་དབྱིངས་ཀྱི་རྩེ་མོ་སོགས་མཐའ་སྐོར་བཅུ་གསུམ་སེམས་ཀྱི་ཡེ་རྟོགས་ཆེན་མོ་གཡུང་དྲུང་ཡེ་ཁྱབ་ལ་སེམས་སྨད་བཅུ་བཞི་རྣམས་བཞུགས་ཤིང༌། དོམ་སྒྲོའི་མཐིལ་ན་ནས་དཀར་མོ་འབྲུ་བདུན་བྱུང་བས། ས་བོན་ཤག་སྨུག་མའི་གཏན་ཚིགས་ཀྱང་དེ་ནས་བྱུང་ཞེས་བཤད་ལ། ཁྱོན་བསྡོམས་བོན་སྡེ་མི་འདྲ་བ་སུམ་བརྒྱ་དང་བཞི་བཅུ་ཙམ་བྱུང་ལ།
དར་ཚུལ་ནི། འདི་ལ་སྨད་བརྒྱུད་དང་སྟོད་བརྒྱུད་གཉིས་སུ་བཤད་པའི་སྨད་བརྒྱུད་ནི། གཟེ་བོན་གྱིས་མཐའ་བཞི་འཕྲུལ་གསས་ལ་བརྒྱུད། མཐའ་བཞིས་འོ་ཡུག་གི་རྒྱ་སྟོན་ཁྲོ་འཕན་ལ་གནང༌། དེ་ལ་ཡར་འབྲོག་གི་ཟུག་འཕན་དང༌ཤང་གི་ར་སྟོན་ཀླུ་བཙན་གཉིས་ཀྱིས་ཞུས། ར་སྟོན་གྱིས། ལྷ་རྗེ་བར་སྒོམ་པ་ལ་གནང༌། དེ་ལ་བྲུ་ཆེན་ནམ་མཁའ་གཡུང་དྲུང་གིས་ཞུས་ནས་དར་བ་ལ། མཐའ་བཞི་འཕྲུལ་གསས་ཀྱི་བརྒྱུད་པའང་ཟེར་ལ་སྨད་བརྒྱུད་ཅེས་སུ་གྲགས། སྟོད་བརྒྱུད་ནི་ལ་སྟོད་སྨན་གོང་གཟེ་བོན་ནས། བཀའ་བབ་ཆེན་པོ་བཞི་དང༌གསང་བ་པོ་གཅིག་སྟེ་སློབ་མ་ལྔ་ལ་བརྒྱུད་པ་ཡིན་ཏེ། བཀའ་བབ་རྣམ་བཞི་ནི་ས་སྟོན་འབྲུག་ལྷ། སྟོང་འབྱམས་སྒྲ་བླ་སྐྱབས། དབང་ཆེན་པོ་དང༌། སྣ་རོ་བ་ཆེན་པོ་སྟེ་བཞི་དང༌། གསང་བ་པོ་གཅིག་ནི། གཤེན་རྣེལ་བྱེད་གུར[སྙེལ་བྱེད་ནི་གུ]ཡིན། དེའི་སློབ་མ་ཞང་ལྷ་སྒོམ་རིང་མོ་ཡིན་ལ་དེ་ལ་རྨེའུ་དཔའ་བོས་ཞུས་ཤིང་བསྒྲུབས་པས། ཕུར་པའི་རྣལ་འབྱོར་བ་ཆེན་པོར་གྱུར་ནས་གྲུབ་པ་ཐོབ། གུར་ཞོག་བྲག་ལ་ཕུར་བ་བཏབས་པས་གྲུབ་རྟགས་བསྟན། ཁོང་གི་སྲས་ནི་རྨེའུ་ལྷ་རི་གཉན་པོ་ཡིན། ཡབ་ཀྱི་དྲུང་ནས་ཞུས་པས་མཁས་པ་ཆེན་པོར་གྱུར་བ། རྗེ་གུར་ཞོག་པ་ཆེན་པོ་ཞེས་སུ་གྲགས། ས་སྟོན་འབྲུག་ལྷའི་སློབ་མ་ནི་བྱང་གི་ཞུ་སྟོན་དྲང་ང་བོན་པོ་ཡིན་ལ། དེའི་དྲུང་ནས་ དབང་ལྡན་ཞུ་ཡས་ལེགས་པོས་ཞུས་པས། སྔགས་སེམས་ཀྱི་བསྟན་པའི་བདག་ཉིད་ཆེན་པོར་གྱུར། དེ་ལ་སྲས་ལྷ་རྗེ་སྐྱིད་པོ་དང༌། ཞུ་སྐྱེ་སེ་སྨྲ་བའི་སེང་གེ་དང༌། ཟུག་ར་འཕན་སོགས་ཀྱིས་ཞུས་ནས་དར་བ་ལ་སྟོད་བརྒྱུད་ཅེས་སུ་གྲགས་སོ། །
སྟོད་བརྒྱུད་དང༌སྨད་བརྒྱུད་གཉིས་དཀར་གཏུགས་པ་ནི། ཟུག་ར་འཕན་ཡིན་པས། ཟུག་ཕུར་པ་ལ་མཁས་པ་ཆེན་པོར་གྲགས། བརྒྱུད་ཁ་གཉིས་མཐུན་པ་ལས་དར་རྒྱས་སུ་བྱུང་བ་ད་ལྟ་ཀུན་གྱིས་ཉམས་ལེན་བྱེད་ཅིང་བྱིན་རླབས་ཀྱི་ཚན་ཁ་ཆེ་བ་ཕུར་པའི་བོན་སྐོར་རྣམས་མཐུ་སྟོབས་ནུས་པ་བསམ་གྱིས་མི་ཁྱབ་པར་བྱུང་ཞེས་གྲགས། གཞན་ཡང་ལ་སྟོད་གློ་བོ་གེ་དཀར་གྱི་གཙང་ལག་ཁང་ནས་གཏེར་སྒྲམ་གཉིས་རྙེད་པའི་ནང་གསུང་རབ་མདོ་སྡེ་ཆེན་པོ་བཞི། མདོ་ཕྲན་ཉི་ཤུ་རྩ་གཅིག་དང་། ཁྲོ་རྒྱུད་ལྔ་དང་ཕུར་རྒྱུད་དགུ། གེ་ཁོད་རྒྱུད་གསུམ་སྒྲུབ་ཐབས་སྡེ། གསོ་དཔྱད་སྔོ་ཤིང་ལྡུམ་བཅོས་མདོ། ངན་སྔགས་སྡེ་གསུམ་ངན་ཐབས་དྲུག གསོན་བོན་ལྔ་དང་ལྟས་ངན་དྲུག་སོགས་ཀྱི་བོན་སྡེ་མང་ཞིག་བྱོན།
དེ་ནས་ལོ་ཞེ་དགུ་ནས་ཉ་མོ་མགོན་རྒྱ་གར་ཡུལ་དུ་གཤེགས། དེ་ནས་དཀོན་མཆོག་གྲགས་དང་སད་རིན་གཉིས་སླར་བསམ་ཡས་སུ་འཁོར་ཏེ་བསམ་ཡས་ མཆོད་རྟེན་དམར་པོ་ནས་རིན་ཆེན་བསེ་སྒྲམ་དྲུག་རྙེད་པའི་ནང་གསུང་རབ་འབུམ་གྱི་སྡེ་དང་གཅིག མདོ་སྡེ་ཆེ་བཞི་ཆུང་དང་གཉིས། གསང་སྔགས་ནང་གི་སྡེ་དང་གསུམ། གསོ་དཔྱད་སྨན་གྱི་སྡེ་དང་བཞི། སྒྲུབ་ཐབས་ངན་སྔགས་སྡེ་དང་ལྔ། ངན་ཐབས་ལས་སྦྱོར་སྡེ་དང་དྲུག ཕན་བྱ་གསོན་བོན་སྡེ་དང་བདུན། པྲ་ཐབས་ལྟས་ངན་བརྒྱད་དུ་བྱུང་། གཞན་ཡང་ཀུན་འདུས་རྩ་རྒྱུད་དང་ཀླུ་གཏོར་ཆུ་སྦྱིན་ཏོག་གཅིག་མ། གཟེར་མིག་མདོ་དང་ཁྲོ་རོལ་སྐོར། ཁྲོ་བོ་ཨུད་འབར་དྲག་ཟློག་དང་། ཀླུ་མཆོད་སྲུང་ཟློག་བསད་པའི་སྐོར་སོགས་ཨ་ཙ་ར་མི་གསུམ་དང་གཉིས་ཀྱིས་དངོས་གྲུབ་རྙེད་ཚུལ་བཤད་ཀྱང་ཞིབ་ཏུ་མ་གསལ།
དབྲ་ཁྱུང་པས།